               IL-KUMMISSJONI EWROPEA
            Brussell, 14.7.2015
            COM(2015) 336 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni mill-Belġju – EFG/2015/003 BE/Ford Genk)

               MEMORANDUM TA’ SPJEGAZZJONI

               IL-KUNTEST TAL-PROPOSTA

               1.Ir-regoli applikabbli għal kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-‘Regolament tal-FEG’).

               2.Fl-24 ta’ Marzu 2015, il-Belġju ppreżenta applikazzjoni EFG/2015/003 BE/Ford Genk għal kontribuzzjoni finanzjarja mill-FEG, wara sensji
                  2
                f’Ford Genk u 11-il fornitur u produtturi downstream fil-Belġju.

               3.Wara li vvalutat din l-applikazzjoni, u bi qbil mad-dispożizzjonijiet kollha applikabbli tar-Regolament tal-FEG, il-Kummissjoni kkonkludiet li l-kundizzjonijiet għall-għotu ta' finanzjament mill-FEG huma ssodisfati.

               SOMMARJU TAL-APPLIKAZZJONI

                        L-applikazzjoni tal-FEG

                        EFG/2015/003 BE/Ford Genk

                        L-Istat Membru

                        Il-Belġju

                        Ir-reġjun ikkonċernat (il-livell 2 ta' NUTS)

                        BE22 (Limburg)

                        Data tas-sottomissjoni tal-applikazzjoni

                        24 ta' Marzu 2015

                        Data tal-konferma tal-irċevuta tal-applikazzjoni

                        7 ta' April 2015

                        Data tat-talba għal informazzjoni addizzjonali

                        7 ta' April 2015

                        Data tal-skadenza għall-għoti tal-informazzjoni addizzjonali

                        19 ta' Mejju 2015

                        Data tal-iskadenza għat-tlestija tal-valutazzjoni

                        11 t’Awwissu 2015

                        Il-kriterju ta' intervent

                        L-Artikolu 4(1)(a) tar-Regolament tal-FEG

                        L-intrapriża ewlenija

                        Ford Genk

                        Għadd ta’ intrapriżi kkonċernati

                        12

                        Is-Settur/i tal-attività ekonomika

                        (Id-Diviżjoni tan-NACE Reviżjoni 2)
                           3

                        Diviżjoni 29 (Manifattura ta' vetturi bil-mutur, trejlers u semitrejlers)

                        Għadd ta’ sussidjarji, fornituri u produtturi fl-istadju aħħari tal-produzzjoni

                        11

                        Il-perjodu ta’ referenza (erba’ xhur):

                        L-1 ta’ Settembru 2014 – il-31 ta’ Diċembru 2014

                        L-għadd ta’ sensji matul il-perjodu ta’ referenza (a)

                        4 881

                        L-għadd ta' sensji qabel jew wara l-perjodu ta’ referenza (b)

                        230

                        L-għadd totali ta’ sensji (a + b)

                        5 111

                        L-għadd totali ta' benefiċjarji eliġibbli

                        5 111

                        L-għadd totali ta’ benefiċjarji fil-mira

                        4 500

                        L-għadd ta’ żgħażagħ barra mill-edukazzjoni, l-impjieg jew it-taħriġ (NEETs) fil-mira

                        0

                        Il-baġit għas-servizzi personalizzati (EUR)

                        10 127 607

                        Il-baġit għall-implimentazzjoni tal-FEG
                           4
                         (f’EUR)

                        320 000

                        Il-baġit totali (EUR)

                        10 447 607

                        Il-kontribuzzjoni tal-FEG (60 %) (EUR)

                        6 268 564

               VALUTAZZJONI TAL-APPLIKAZZJONI

               Proċedura

               4.Il-Belġju ssottometta l-applikazzjoni EFG/2015/003 BE/Ford Genk fl-24 ta’ Marzu 2015 fi żmien 12-il ġimgħa mid-data li fiha kienu ġew issodisfati l-kriterji ta’ intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat li rċeviet l-applikazzjoni fi żmien ġimagħtejn mid-data li fiha ġiet ippreżentata l-applikazzjoni, fis-7 ta’ April 2015, u fl-istess data talbet lill-Belġju għal informazzjoni addizzjonali. Din l-informazzjoni addizzjonali ngħatat fi żmien sitt ġimgħat mid-data tat-talba. Il-limitu ta' 12-il xahar wara l-wasla tal-applikazzjoni sħiħa, li fih il-Kummissjoni għandha tlesti l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, jiskadi fil-11 ta' Awwissu 2015.

               Eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tirrigwarda 5 111-il ħaddiem li ngħataw is-sensja f’Ford Genk u 11-il fornitur u produtturi downstream. L-intrapriża primarja kienet topera fis-settur ekonomiku kklassifikat taħt id-Diviżjoni 29 tar-Reviżjoni 2 tan-NACE (Manifattura ta’ vetturi bil-mutur, trejlers u semitrejlers). Is-sensji li saru mill-intrapriża prinċipali jinsabu prinċipalment fil-livell 2 tan-NUTS
                  5
                fir-reġjun ta’ Limburg (BE22).

                        L-intrapriżi u l-għadd ta' sensji matul il-perjodu ta' referenza

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        L-għadd totali ta' intrapriżi: 12

                        L-għadd totali ta' sensji:

                        4 881

                        L-għadd totali ta’ persuni li jaħdmu għal rashom li l-attività tagħhom waqfet:

                        0

                        L-għadd totali ta’ ħaddiema u persuni li jaħdmu għal rashom eliġibbli:

                        4 881

               Il-kriterji ta' intervent

               6.Il-Belġju ppreżenta l-applikazzjoni taħt il-kriterju ta’ intervent tal-Artikolu 4(1)(a) tar-Regolament tal-FEG, li jeħtieġ mill-inqas 500 ħaddiem li jkunu ngħataw is-sensja fuq perjodu ta’ referenza ta’ erba’ xhur f'intrapriża fi Stat Membru, inklużi l-ħaddiema li ngħataw is-sensja minn fornituri u minn produtturi downstream u / jew persuni li jaħdmu għal rashom li l-attività tagħhom tkun waqfet.

               7.Il-perjodu ta’ referenza ta’ erba’ xhur tal-applikazzjoni huwa mill-1 ta’ Settembru 2014 sal-31 ta’ Diċembru 2014.

               8.Is-sensji matul il-perjodu ta’ referenza huma kif ġej:

               –3 701 ħaddiem li ngħataw is-sensja f’Ford Genk;

               –1 180 ħaddiem li ngħataw is-sensja fi 11-il fornitur u produtturi downstream ta’ Ford Genk.

               Il-kalkolu tas-sensji u tal-waqfien tal-attività

               9.Is-sensji matul il-perjodu ta’ referenza ġew ikkalkulati kif ġej:

               –4 858 mid-data tal-avviż individwali ta' min iħaddem biex ikeċċi jew iwaqqaf il-kuntratt ta’ impjieg tal-ħaddiem.

               –23 mid-data tat-terminazzjoni de facto tal-kuntratt ta’ impjieg jew l-iskadenza tiegħu.

               Il-benefiċjarji eliġibbli

               10.Minbarra l-ħaddiema li diġà ssemmew, il-benefiċjarji eliġibbli jinkludu 230 ħaddiem li ngħataw is-sensja qabel jew wara l-perjodu ta' referenza ta' erba' xhur. Dawn il-ħaddiema kollha ngħataw is-sensja wara t-tħabbira ġenerali dwar is-sensji previsti li saret fit-22 ta' Ottubru 2012. Tista’ tiġi stabbilita rabta kawżali ċara mal-avveniment li wassal għas-sensji matul il-perjodu ta’ referenza.

               11.Għalhekk, l-għadd totali ta’ benefiċjarji eliġibbli huwa ta’ 5 111.

               Ir-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni

               12.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, il-Belġju jargumenta li matul l-aħħar għaxar snin l-industrija awtomobilistika Ewropea tilfet sehem sinifikanti tas-suq. Bejn l-2007 u l-2012 fl-UE-27, il-produzzjoni tal-karozzi tal-passiġġieri naqset b’14.6 %. Fl-istess perjodu, iċ-Ċina aktar milli rduppjat is-sehem tas-suq tagħha fil-produzzjoni tal-karozzi tal-passiġġieri.

               13.Forza ewlenija li saħħet din it-tendenza hija l-bidla ġeografika fil-konsum, marbuta mal-globalizzazzjoni, b’mod partikolari ż-żieda rapida fid-domanda fis-suq Asjatiku li minnu, il-manifatturi tal-UE huma inqas kapaċi jibbenefikaw, peress li tradizzjonalment huma inqas ippożizzjonati tajjeb f’dawn is-swieq. Ir-reġistrazzjonijiet tal-karozzi tal-passiġġieri fl-UE naqsu kontinwament bejn l-2008 u l-2012 b’żieda żgħira biss fl-2009
                  6
               .

               Il-manifattura ta’ karozzi tal-passiġġieri - tqabbil internazzjonali (f’sehem %)
                  7

               14.Il-graff hawn fuq turi t-tnaqqis fis-sehem fis-suq tal-UE għall-karozzi tal-passiġġieri bejn l-2000 u l-2012. Is-sehem tas-suq tal-UE niżel minn 32,2 % fl-2007 għal 23,2 % fl-2012 u dan jirrappreżenta tnaqqis ta’ 28,2 %.

               15.F’termini assoluti, filwaqt li bejn l-2007 u l-2012 l-UE kienet qed tiffaċċja tnaqqis ta’ 14,6 % fil-produzzjoni tal-karozzi tal-passiġġieri, il-produzzjoni globali żdiedet bi 18,9 %, prinċipalment fiċ-Ċina (143,3 %) kif ukoll f’ekonomiji oħra tal-Asja tax-Xlokk u tal-Lvant Nofsani.

               16.Il-kriżi ekonomika u finanzjarja aggravat is-sitwazzjoni għall-industrija awtomobilistika Ewropea, li ġiet imfixkla wkoll minn restrizzjonijiet fuq importazzjoni f’pajjiżi terzi (rekwiżiti ġodda ta’ liċenzjar tal-importazzjoni, pereżempju fl-Arġentina u fil-Brażil u żidiet fid-dazji tal-importazzjoni, eż. fir-Russja).

               17.Iċ-ċifri għall-Belġju jindikaw li l-industrija awtomobilistika Belġjana sofriet l-impatt sħiħ ta’ dawn ix-xejriet, bi tnaqqis fil-produzzjoni ta’ karozzi minn 596 461 unità fl-2011 għal 503 504 unità fl-2013 (tnaqqis fil-produzzjoni ta’ 15,58 %). Fl-istess perjodu l-esportazzjonijiet tal-karozzi Belġjani naqsu b’16,41 %
                  8
               .

               18.Sal-lum, is-settur tad-Diviżjoni 29 tar-Reviżjoni 2 tan-NACE (Manifattura ta’ vetturi bil-mutur, trejlers u semitrejlers) kien is-suġġett ta’ 21 applikazzjoni għall-FEG, li 11 minnhom kienu bbażati fuq globalizzazzjoni relatata mal-kummerċ u 10 fuq il-kriżi finanzjarja u globali.

               L-avvenimenti li wasslu għas-sensji u għall-waqfien tal-attività

               19.L-avveniment li wassal għal dawn is-sensji huwa l-għeluq permanenti tal-impjant tal-Ford f’Genk, li tħabbar fit-22 ta’ Ottubru 2012. Huwa stmat li fil-provinċja ta’ Limburg qed jintilfu madwar 8 000 impjieg minħabba l-għeluq tal-faċilità tal-produzzjoni tal-Ford (inkluż telf ta’ impjiegi indiretti). Il-maniġment tal-Ford iġġustifika l-għeluq tal-impjant ta’ Genk minħabba kapaċità eċċessiva sinifikanti ta’ madwar 20 % tal-produzzjoni fil-fergħa Ewropea tal-kumpanija. Ford se żżomm tliet linji ta’ assemblaġġ fl-Ewropa u se tipproduċi għadd imnaqqas tal-mudelli Mondeo, S-MAX u Galaxy fil-faċilitajiet ta’ produzzjoni tagħhom f’Valenzja, Spanja.

               20.L-għeluq tal-impjant tal-Ford f’Genk ma kienx mistenni peress fl-2010 kien ġie nnegozjat kuntratt futur bejn min iħaddem u l-ħaddiema, li kien stabbilixxa sigurtà tal-impjiegi sal-2020 (il-ftehim kien jinkludi tnaqqis ta’ 12 % fl-ispejjeż tal-persunal). F’Awwissu 2012, il-maniġment tal-Ford ikkonferma li kienu se jonoraw il-ftehim li ntlaħaq sal-2020. Din l-istqarrija kienet segwita minn spekulazzjonijiet fl-istampa u f’Ottubru 2012 il-Ford ħabbret l-għeluq tal-impjant tagħhom f’Genk.

               21.Il-ħaddiema li ġew issensjati mill-impjant matul l-2013 kienu s-suġġett tal-ewwel applikazzjoni għall-FEG li kienet ibbażata wkoll fuq il-globalizzazzjoni, li attwalment qed tiġi implimentata
                  9
               . Din it-tieni applikazzjoni hija marbuta mas-sensji fl-impjant ta' Ford f’Genk li saru fl-2014 sal-għeluq finali tal-faċilità f’Diċembru 2014.

               L-impatt mistenni tas-sensji fir-rigward tal-ekonomija u l-impjiegi lokali, reġjonali jew nazzjonali

               22.L-impatt ekonomiku tal-għeluq ta’ Ford Genk għar-reġjun ġie analizzat fi studju miċ-Ċentru ta’ Għarfien għall-Intraprenditorija u għall-Innovazzjoni (KIZOK) fl-Università ta’ Hasselt
                  10
               . L-istudju jindika danni konsiderevoli għall-ekonomija ta’ Limburg b’telf totali ta’ aktar minn 8 000 impjieg (inkluż telf ta’ impjiegi indiretti), żieda fir-rata tal-qgħad ta’ bejn 1,8 u 2 punti perċentwali (sa żieda ta’ 29,4 % fir-rata tal-qgħad tar-reġjun minn 6,8 % għal 8,8 %), tnaqqis fil-PGD ta’ bejn 2,6 u 2,9 % u tnaqqis potenzjali fil-produttività tax-xogħol ta’ 10,9 minħabba l-importanza kbira tal-industrija awtomobilistika għall-produttività tax-xogħol fir-reġjun. Barra minn hekk se jkun diffiċli ħafna għall-ex ħaddiema tal-Ford biex isibu impjieg ġdid minħabba l-ftit opportunitajiet ta’ xogħol u konċentrazzjoni kbira ta’ qgħad fiż-żona.

               Il-benefiċjarji fil-mira u l-azzjonijiet proposti

               Il-benefiċjarji fil-mira

               23.L-għadd stmat ta’ ħaddiema ssensjati li mistennija jipparteċipaw fil-miżuri huwa ta’ 4 500. Id-disaggregazzjoni ta' dawn il-ħaddiema skont is-sess, iċ-ċittadinanza u l-età hija kif ġej:

                        Il-kategorija

                        L-għadd ta'
                           benefiċjarji fil-mira

                        Is-sess:

                        L-irġiel:

                        3 956

                        (87,9 %)

                        Nisa:

                        544

                        (12,1 %)

                        Ċittadinanza:

                        Ċittadini tal-UE:

                        4 474

                        (99,4 %)

                        mhux ċittadini tal-UE:

                        26

                        (0,6 %)

                        Grupp ta’ età:

                        15-24 sena:

                        19

                        (0,4 %)

                        25-29 sena:

                        85

                        (1,9 %)

                        30-54 sena:

                        3 154

                        (70,1 %)

                        55-64 sena:

                        1 240

                        (27,6 %)

                        iktar minn 64 sena:

                        2

                        (0,0 %)

               L-eliġibbiltà tal-azzjonijiet proposti

               24.Is-servizzi personalizzati li se jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin.

               (1)Għajnuna individwali għal tiftix ta’ impjieg, ġestjoni tal-każijiet u servizzi ta’ informazzjoni ġenerali

               –It-Tnedija ta’ Sit Web: L-iżvilupp ta’ sit b’informazzjoni ewlenija dwar l-appoġġ ipprovdut mill-unitajiet tal-impjiegi stabbiliti għall-kumpaniji. Dan is-sit se jkun għodda siewja kemm għall-ħaddiema ssensjati kif ukoll għal impjegaturi ġodda potenzjali.

               –Maniġer tal-Kont Prinċipali: Għadd sinifikanti ta’ impjegaturi potenzjali esprimew interess li jimpjegaw uħud mill-ex ħaddiema tal-Ford (kumpaniji tal-kostruzzjoni, SMEs, organizzazzjonijiet tal-kura tas-saħħa kif ukoll istituzzjonijiet pubbliċi). Maniġer tal-kont prinċipali se jikkoordina dawn l-inizjattivi kollha fi ħdan miżura msejħa "Impjiegi għal Limburg".

               –Konsulenti għall-Intervent Soċjali: Is-servizz ta’ intervent soċjali se jipprovdi l-ewwel appoġġ u għajnuna b’fajls amministrattivi u jwettaq intervisti individwali biex jiġi stabbilit profil ta’ kull persuna li tkun qed tfittex impjieg.

               –Informazzjoni dwar l-għażliet ta' edukazzjoni u taħriġ vokazzjonali: Din il-miżura se tinkludi sezzjonijiet ta’ informazzjoni ġenerali dwar opportunitajiet ta’ xogħol, pereżempju fil-kumpanija nazzjonali tan-netwerk ferrovjarju, Infrabel. Dawn is-sessjonijiet ta’ informazzjoni organizzati minn impjegaturi potenzjali speċifikament għall-ex ħaddiema tal-Ford se jiċċaraw il-ħtiġijiet tal-kwalifiki fil-kumpaniji bil-għan li l-parteċipanti jiġu mħeġġin jfittxu impjieg b’mod attiv fi ħdan l-intrapriżi.

               –Gwida attiva orjentata lejn l-impjiegi: Miżura li tippromwovi l-impjiegi fejn il-konsulenti jagħmlu kuntatt dirett ma’ min iħaddem sabiex jiġu appoġġati l-persuni fil-mira li qed ifittxu impieg. Din il-miżura tinvolvi wkoll viżti fil-kumpaniji għall-benefiċjarji.

               –Fieri tal-impjiegi: Fieri tal-impjiegi b’għadd ta’ impjegaturi potenzjali futuri li joffru impjiegi f’konformità mal-kompetenzi speċifiċi tal-ħaddiema ssensjati. Dawn il-fieri tal-impjiegi se jiġu organizzati bi sħab mal-impriżi outplacement u mal-organizzazzjonijiet tas-settur.

               –Taħriġ fl-applikazzjonijiet: L-aġenziji outplacement qed joffru korsijiet standard ta’ taħriġ fl-applikazzjonijiet biex tissaħħaħ il-pożizzjoni tal-benefiċjarji fis-suq tax-xogħol. Se jsiru korsijiet addizzjonali ta’ taħriġ fl-applikazzjonijiet minn kumpaniji speċjalizzati, eż. organizzati għal gruppi partikolari fil-mira bħal dawk li ma jitkellmux il-lingwa nattiva u għal persuni akbar fl-età li jkunu qed ifittxu impjieg.

               –Gwida u sensibilizzazzjoni addizzjonali dwar il-kompetenzi fil-kuntest ta’ taħriġ orjentat lejn il-karriera: Riċerka dettaljata dwar il-kompetenzi tal-benefiċjarji matul fażijiet differenti tal-proċess ta’ reintegrazzjoni. Din ir-riċerka se ssir sabiex tiġi faċilitata għajnuna dejjem aktar personalizzata għall-klijenti skont kif ikun meħtieġ.

               (2)Taħriġ u taħriġ mill-ġdid

               –Taħriġ u titjib tal-kompetenza: Korsijiet għal dawk li qed ifittxu impjieg fil-forma ta’ tagħlim u taħriġ apposta f’varjetà wiesgħa ta’ oqsma li għandhom fil-mira tagħhom is-settur tas-servizzi u diversi industriji. Il-korsijiet ta’ taħriġ jistgħu jingħataw jew permezz ta’ "tagħlim fi grupp" fejn il-parteċipanti kollha jkollhom direzzjoni komuni jew "tagħlim miftuħ" fejn jiġu stabbiliti direzzjonijiet individwali. Ftit mit-taħriġ bażiku se jiġi pprovdut mis-Servizz Fjamming għall-Impjieg u t-Taħriġ Vokazzjonali. Korsijiet aktar speċjalizzati ta’ taħriġ jew sejrin jiġu organizzati f’kooperazzjoni ma’ fondi għal taħriġ settorjali, miċ-ċentru ta’ taħriġ Syntra f’Limburg jew sejrin jiġu esternalizzati lil fornituri oħra ta’ taħriġ. Din il-miżura sejra tinkludi wkoll apprendistati kemm fit-tul kif ukoll għal perjodu qasir jew bħala miżura separata għall-promozzjoni tal-impjiegi jew bħala parti minn pjan ta’ taħriġ. It-taħriġ li jkun ingħata jista' jwassal għal ċertifikazzjoni rikonoxxuta mis-Servizz Fjamming tal-Impjiegi jew għal diploma akkreditata ta’ edukazzjoni.

               –Taħriġ mill-ex impjegatur: Għal għadd limitat ta’ ex-ħaddiema, Ford tipprovdi għadd ta’ korsijiet ta’ taħriġ fl-ewwel nofs tal-2015. Dawn huma prinċipalment ta’ natura teknika.

               –Impjieg permezz ta’ taħriġ vokazzjonali individwali (IBO): Din il-miżura se tinvolvi tagħlim fuq il-post tax-xogħol, li tqiegħed lit-taħriġ f’kuntest realistiku u tnaqqas id-distakk għall-impjieg għal dawk li qed ifittxu xogħol. Wara dan it-taħriġ, il-kumpaniji parteċipanti huma obbligati li joffru lill-persuna li tkun qed tfittex ix-xogħol, impieg jew kuntratt ta’ xogħol għal żmien indeterminat jew kuntratt temporanju ta’ mill-inqas l-istess tul ta’ żmien tat-taħriġ.

               (3)Benefiċċji u inċentivi

               –Bonus ta’ reklutaġġ għall-impjegatur: Mill-1 ta’ Jannar 2015, il-kumpaniji fiż-żona ta’ Genk, li jimpjegaw benefiċjarju fil-mira, jistgħu jirċievu bonus ta’ reklutaġġ. Il-bonus ta’ reklutaġġ huwa jew ta’ EUR 2 000 jew ta’ EUR 3 000 għal impjieg full-time, skont l-intitolamenti tal-persuna li tkun qed tfittex impieg. Filwaqt li l-kuntratt ta’ impjieg jista’ jkun permanenti jew limitat biż-żmien, għandu jinkiseb minimu ta’ 12-il xahar ta’ impjieg f’perjodu ta’ 18-il xahar u japplikaw il-kundizzjonijiet li ġejjin: l-impjieg ma jistax jidħol fis-seħħ qabel l-1 ta’ Jannar 2015, il-kumpanija tista’ titlob il-bonus ta’ reklutaġġ darba biss u s-sussidju jista' jingħata darba biss għal kull ħaddiem issensjat. Għalhekk fil-perjodu ta’ implimentazzjoni, impjegatur li jibbenefika minn din il-miżura ma jistax jirċievi bonus ta’ reklutaġġ minn sorsi oħrajn għall-persuni li jagħmlu parti mill-grupp fil-mira ta’ din il-proposta.

               25.L-azzjonijiet proposti deskritti hawnhekk jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jieħdux post il-miżuri passivi tal-protezzjoni soċjali.

               26.Il-Belġju pprovda l-informazzjoni meħtieġa dwar azzjonijiet li huma obbligatorji għall-intrapriża kkonċernata skont il-liġi nazzjonali jew skont ftehimiet kollettivi. L-awtoritajiet Belġjani kkonfermaw li kontribuzzjoni finanzjarja mill-FEG mhijiex se tieħu post dawn l-azzjonijiet.

               Il-baġit stmat

               27.L-ispejjeż totali stmati huma ta’ EUR 10 447 607, li jinkludu nefqa għal servizzi personalizzati ta’ EUR 10 127 607 u nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar ta’ EUR 320 000.

               28.Il-kontribuzzjoni finanzjarja totali mitluba mill-FEG hija ta’ EUR 6 268 564 (60 % tal-ispejjeż totali).

                        L-azzjonijiet

                        L-għadd stmat ta’ parteċipanti

                        L-ispiża stmata għal kull parteċipant
                        (f’EUR)
                           11

                        L-ispejjeż totali stmati

                        (f’EUR)

                        Is-servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        It-Tnedija ta’ Sit Web

                        4 500

                        10 000

                        Maniġer tal-Kont Prinċipali

                        4 500

                        7

                        30 000

                        Konsulent għall-Intervent Soċjali (SIA)

                        4 500

                        111

                        500 000

                        Informazzjoni dwar l-edukazzjoni vokazzjonali u l-opzjonijiet ta' taħriġ

                        4 500

                        20 000

                        Gwida attiva orjentata lejn l-impjiegi

                        1 000

                        870

                        870 000

                        Fieri tal-impjiegi

                        4 500

                        30 000

                        Taħriġ fl-applikazzjonijiet

                        1 600

                        251

                        401 600

                        Gwida u sensibilizzazzjoni addizzjonali dwar il-kompetenzi fil-kuntest ta’ taħriġ orjentat lejn il-karriera

                        1 000

                        128

                        128 000

                        Korsijiet ta’ taħriġ interni f’ċentru ta’ VDAB

                        1 000

                        2 510

                        2 510 000

                        Taħriġ permezz ta’ esternalizzazzjoni permezz ta’ sejħa għall-offerti

                        400

                        5 020

                        2 008 000

                        Korsijiet ta’ taħriġ f’kooperazzjoni ma’ fondi ta’ taħriġ settorjali: FTML, LIMOB, LIMTEC

                        422

                        2 287

                        965 324

                        Korsijiet ta’ taħriġ f’kooperazzjoni ma’ Syntra

                        200

                        4 500

                        900 000

                        Apprendistati

                        1 200

                        617

                        739 800

                        Taħriġ mill-Ford

                        168

                        967

                        162 383

                        Impjieg permezz ta’ taħriġ vokazzjonali individwali (IBO)

                        750

                        470

                        352 500

                        Subtotal (a):

                        Perċentwal tal-pakkett ta’ servizzi personalizzati

                        –

                        9 627 607

                        (95,06 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Bonus ta’ reklutaġġ għall-impjegatur

                        200

                        2 500

                        500 000

                        Subtotal (b):

                        Il-perċentwal tal-pakkett ta’ servizzi personalizzati

                        –

                        500 000

                        (4,94 %)

                         Azzjonijiet skont l-Artikolu 7(4) tar-Regolament tal-FEG

                        1. Attivitajiet preparatorji

                        –

                        0

                        2. Ġestjoni

                        –

                        100 000

                        3. Informazzjoni u reklamar

                        –

                        20 000

                        4. Kontroll u rapportar

                        –

                        100 000

                        5. Oħrajn

                        100 000

                        Subtotal (c):

                        Perċentwal tal-ispejjeż totali:

                        –

                        320 000

                        (3,06 %)

                        Spejjeż totali (a + b + c):

                        –

                        10 447 607

                        Il-kontribuzzjoni tal-FEG (60 % tal-ispejjeż totali)

                        –

                        6 268 564

               29.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Il-Belġju kkonferma li dawn l-azzjonijiet se jkunu soġġetti għall-parteċipazzjoni attiva tal-benefiċjarji fil-mira f’attivitajiet ta’ tfittxija tax-xogħol jew ta’ taħriġ.

               Il-perjodu ta' eliġibbiltà tan-nefqa

               30.Il-Belġju beda jipprovdi s-servizzi personalizzati lill-benefiċjarji fil-mira fl-1 ta’ Jannar 2014. Għalhekk in-nefqa fuq l-azzjonijiet imsemmija fil-paragrafu 24 għandha tkun eliġibbli għal kontribuzzjoni finanzjarja mill-FEG mill-1 ta’ Jannar 2014 sal-24 ta’ Marzu 2017.

               31.Il-Belġju beda jġarrab in-nefqa amministrattiva għall-implimentazzjoni tal-FEG fl-1 ta’ Settembru 2014. Għalhekk, in-nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mill-1 ta’ Settembru 2014 sal-24 ta’ Settembru 2017.

               Il-kumplimentarjetà ma' azzjonijiet iffinanzjati b'fondi nazzjonali jew tal-Unjoni

               Is-sorsi tal-pre-finanzjament jew tal-kofinanzjament nazzjonali huma għadd ta’ partijiet involuti f’din l-applikazzjoni:

               Is-Servizz Fjamming għall-Impjiegi u t-Taħriġ Vokazzjonali (VDAB);

               Is-Servizz Nazzjonali tal-Impjiegi (RVA);

               Il-Gvern Provinċjali ta’ Limburg;

               Il-Belt ta’ Genk;

               Il-Fond għall-Impjiegi u għat-Taħriġ għall-Industrija tal-Ħadid ta’ Limburg (FTML);

               L-Istitut ta’ Limburg għat-Taħriġ ta’ Impjegati fl-Industrija tal-Ħadid (LIMOB);

               Iċ-Ċentru ta’ taħriġ Syntra;

               Il-Ford.

               32.Il-Belġju kkonferma li l-miżuri deskritti hawn fuq li jkunu qed jirċievu kontribuzzjoni finanzjarja mill-FEG mhumiex se jirċievu wkoll kontribuzzjonijiet finanzjarji minn strumenti finanzjarji oħra tal-Unjoni.

               Il-proċeduri għall-konsultazzjoni mal-benefiċjarji fil-mira jew mar-rappreżentanti tagħhom, jew mas-sħab soċjali, kif ukoll mal-awtoritajiet lokali u reġjonali

               33.Il-Belġju indika li l-pakkett koordinat ta’ servizzi personalizzati tfassal f’konsultazzjoni mal-benefiċjarji fil-mira, mar-rappreżentanti tagħhom, mas-sħab soċjali, mal-korpi pubbliċi tal-impjiegi lokali, reġjonali u nazzjonali u mal-istituzzjonijiet tat-taħriġ kif ukoll mal-kumpanija.

               Sistemi ta’ ġestjoni u ta’ kontroll

               34.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Belġju nnotifika lill-Kummissjoni li l-kontribuzzjoni finanzjarja se tiġi ġestita u kkontrollata mill-istess korpi li jiġġestixxu u jikkontrollaw il-Fond Soċjali Ewropew fil-Fjandri.

               L-impenji mogħtija mill-Istat Membru kkonċernat

               35.Il-Belġju pprovda l-assigurazzjonijiet kollha meħtieġa dwar dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni sejrin jiġu rrispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi ġew rispettati,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat,

               –l-azzjonijiet proposti se jkunu kumplimentari ma’ azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               36.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  12
               .

               37.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li l-FEG jiġi mobilizzat għall-ammont ta’ EUR 6 268 564, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               38.Id-deċiżjoni proposta biex jiġi mobilizzat il-FEG se tittieħed b'mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba.
                  13
               .

               Atti relatati

               39.Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 6 268 564 fl-intestatura baġitarja rilevanti.

               40.Filwaqt li tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni
                  (applikazzjoni mill-Belġju – EFG/2015/003 BE/Ford Genk)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (EU) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  14
               , u b’mod partikulari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba
                  15
               , u b’mod partikulari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta’ bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta’ kontinwazzjoni tal-kriżi finanzjarja u ekonomika globali, jew b'riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013.
                  16
               .

               (3)Fl-24 ta’ Marzu 2015, il-Belġju ppreżenta applikazzjoni EFG/2015/003 BE/Ford Genk għal kontribuzzjoni finanzjarja mill-FEG, wara sensji u waqfien ta’ attivitajiet (minn hawn ’il quddiem imsejħa ‘sensji’) f’Ford Genk u fi 11-il fornitur u produtturi downstream. Din ġiet issupplimentata b’informazzjoni addizzjonali skont l-Artikolu 8(3) tar-Regolament (UE) Nru 1309/2013. Dik l-applikazzjoni hija konformi mar-rekwiżiti għad-determinazzjoni ta’ kontribuzzjoni finanzjarja mill-FEG skont l-Artikolu 13 ta’ dak ir-Regolament.

               (4)Il-FEG għandu, għalhekk, jiġi mmobilizzat sabiex jipprovdi kontribut finanzjarju ta’ EUR 6 268 564 fir-rigward tal-applikazzjoni ppreżentata mill-Belġju.

               (5)Sabiex jitnaqqas kemm jista’ jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta' Aġġustament għall-Globalizzazzjoni huwa mobilizzat biex jagħti s-somma ta' EUR 6 268 564 f'approprjazzjonijiet ta' impenn u ta' ħlas.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea. Għandha tapplika minn ... [id-data tal-adozzjoni tagħha]
                  17*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  ĠU L 393, 30.12.2006, p. 1.

                     (4)
                  Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (5)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (6)
                  Rapport Semi-Annwali mill-Assoċjazzjoni tal-Manifatturi tal-Karozzi Ewropej tal-2013

                     (7)
                  ECEA, Gwida Konċiża dwar l-Industrija awtomobilistika tal-2013

                     (8)
                  FEBIAC (la Fédération Belge de l'Automobile et du Cycle): http://www.febiac.be/public/statistics.aspx?lang=FR

                     (9)
                  COM(2014) 532 finali

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters u Prof. Dr. Mark Vancauteren: Studie van de Economische Impact van de Sluiting van Ford Genk, Nov. 2012.

                     (11)
                  Approssimazzjonijiet bbażati fuq l-għadd ta’ parteċipanti u l-ispejjeż totali

                     (12)
                  ĠU L 347, 20.12.2013, p. 884.

                     (13)
                  ĠU C 373, 20.12.2013, p. 1.

                     (14)
                  ĠU L 347, 20.12.2013, p. 855.

                     (15)
                  ĠU C 373, 20.12.2013, p. 1.

                     (16)
                  Ir-Regolament (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (17)
                   Għandha tiddaħħal id-data mill-Parlament qabel il-pubblikazzjoni fil-ĠU.


               IL-KUMMISSJONI EWROPEA
            Brussell, 27.5.2015
            COM(2015) 238 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-Mobilizzazzjoni tal-Istrument ta’ Flessibbiltà għall-miżuri provviżorji fil-qasam tal-protezzjoni internazzjonali għall-benefiċċju tal-Italja u l-Greċja

               MEMORANDUM TA’ SPJEGAZZJONI

               Ir-Regolament tal-Kunsill (UE, EURATOM) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  1
                jippermetti l-mobilizzazzjoni tal-Istrument tal-Flessibilità sabiex ikun possibbli l-finanzjament ta’ nefqa identifikata b’mod ċar li ma setgħetx tiġi ffinanzjata fil-limiti massimi disponibbli għal intestatura waħda jew aktar tal-qafas finanzjarju pluriennnali.

               F’konformità mal-Artikolu 11 tar-Regolament tal-Kunsill Nru 1311/2013 u l-punt 12 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta’ baġit u dwar ġestjoni finanzjarja tajba
                  2
               , wara li ġew eżaminati l-possibilitajiet kollha għar-riallokazzjoni tal-approprjazzjonijiet u ġie eżawrit kull marġini mhux allokat taħt l-intestatura tan-nefqa Sigurtà u Ċittadinanza (intestatura 3), il-Kummissjoni qed tipproponi li jiġi mmobilizzat l-Istrument tal-Flessibilità. Din il-mobilizzazzjoni tikkonċerna ammont ta’ EUR 123 966 698 lil hinn mil-limitu massimu tal-intestatura 3, u hija maħsuba biex tikkumplimenta l-finanzjament fil-baġit ġenerali tal-Unjoni Ewropea għas-sena finanzjarja 2016 ta’ sett ta’ miżuri temporanji fil-qasam tal-ażil biex tgħin ittaffi l-pressjoni immedjata u eċċezzjonali fuq is-sistemi tal-ażil u l-migrazzjoni tal-Italja u l-Greċja, li l-ispiża totali tagħhom fl-2016 hija stmata għal EUR 150 000 000.

               L-approprjazzjonijiet ta' pagament li jikkorrispondu għall-mobilizzazzjoni proposta tal-Istrument ta’ Flessibbiltà fl-2016, huma mistennija li jkunu użati bis-sħiħ fl-2017 u se jiġu bbaġitjati fl-abbozz ta’ baġit għas-sena 2017.

               Il-Kummissjoni tfakkar li l-pubblikazzjoni tad-Deċiżjoni f’Il-Ġurnal Uffiċjali tal-Unjoni Ewropea ma ssirx aktar tard mill-pubblikazzjoni tal-baġit ġenerali tal-Unjoni Ewropea għas-sena finanzjarja 2016.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-Mobilizzazzjoni tal-Istrument ta’ Flessibbiltà għall-miżuri provviżorji fil-qasam tal-protezzjoni internazzjonali għall-benefiċċju tal-Italja u l-Greċja

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba
                  3
               , u b’mod partikolari l-punt 12 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)L-Artikolu 11 tar-Regolament tal-Kunsill 1311/2013 li jistabbilixxi l-qafas finanzjarju pluriennali għas-snin 2014-2020
                  4
                stabbilixxa l-istrument tal-flessibilità sa massimu ta’ EUR 471 miljun (prezzijiet tal-2011) kull sena,

               (2)Wara li ġew eżaminati l-possibilitajiet kollha għar-riallokazzjoni tal-approprjazzjonijiet skont il-limitu massimu għall-infiq, Sigurtà u Ċittadinanza (intestatura 3) u ġie eżawrit il-marġini mhux allokat, il-Kummissjoni qiegħda tipproponi li timmobilizza EUR 123 966 698 permezz tal-Istrument ta’ Flessibbiltà biex tikkumplimenta l-finanzjament fil-baġit ġenerali tal-Unjoni Ewropea għas-sena finanzjarja tal-2016, lil hinn mil-limitu massimu tal-infiq tal-intestatura 3, ta’ sett ta’ miżuri temporanji fil-qasam tal-ażil biex ittaffi l-pressjoni immedjata u eċċezzjonali fuq is-sistemi tal-ażil u l-migrazzjoni tal-Italja u l-Greċja. Il-kost totali ta dawn il-miżuri għas-sena 2016 huwa stmat għal EUR 150 000 000.

               (3)L-approprjazzjonijiet ta' pagament li jikkorrispondu għall-mobilizzazzjoni proposta tal-Istrument ta’ Flessibbiltà fl-2016, huma mistennija li jkunu użati bis-sħiħ fl-2017 u se jiġu bbaġitjati fl-abbozz tal-baġit għas-sena 2017.

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2016, l-Istrument ta’ Flessibilità jintuża biex jiżdiedu approprjazzjonijiet ta’ impenn minn EUR 123 966 698 oltre l-limitu massimu għall-infiq tal-intestatura Sigurtà u Ċittadinanza (intestatura 3).

               Dak l-ammont jintuża sabiex jiġi kkumplimentat il-finanzjament ta’ għadd ta’ miżuri temporanji fil-qasam tal-ażil biex tittaffa l-pressjoni immedjata u eċċezzjonali fuq is-sistemi tal-ażil u l-migrazzjoni tal-Italja u l-Greċja.

               L-approprjazzjonijiet ta' pagament li jikkorrispondu għall-mobilizzazzjoni proposta tal-Istrument ta’ Flessibbiltà fl-2016, huma mistennija li jkunu użati bis-sħiħ fl-2017 u se jiġu bbaġitjati fl-abbozz tal-baġit għas-sena 2017.

               Artikolu 2

               Din id-Deċiżjoni tiġi ppubblikata f'Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L347, 20.12.2013, p.884.

                     (2)
                  ĠU C 373, 20.12.2013, p. 1.

                     (3)
                  ĠU C 373, 20.12.2013, p. 1.

                     (4)
                  ĠU L 347, 20.12.2013, p. 884.


title: Proposta għal deċiżjoni tal-Parlament Ewropew u tal-Kunsill li temenda d-direttiva tal-Kunsill 76/769/KEE li għandha x’taqsam mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi 2-(2-methoxyethoxy)ethanol, 2-(2-butoxyethoxy)ethanol, methylenediphenyl diisocyanate, cyclohexane u n-nitrat ta’ l-ammonju (emenda tad-direttiva tal-Kunsill 76/769/KEE) {SEK(2007) 1237} {SEK(2007) 1238}

text:
Avviż Legali Importanti

|

52007PC0559

Proposta għal deċiżjoni tal-Parlament ewropew u tal-Kunsill li temenda d-direttiva tal-Kunsill 76/769/KEE li għandha x’taqsam mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi 2-(2-methoxyethoxy)ethanol, 2-(2-butoxyethoxy)ethanol, methylenediphenyl diisocyanate, cyclohexane u n-nitrat ta’ l-ammonju (emenda tad-direttiva tal-Kunsill 76/769/KEE) {SEK(2007) 1237} {SEK(2007) 1238}  /* KUMM/2007/0559 finali - COD 2007/0200 */

	[pic] | KUMMISSJONI TAL-KOMUNITAJIET EWROPEJ |Brussel 2.10.2007KUMM(2007) 559 finali2007/0200 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli temenda d-Direttiva tal-Kunsill 76/769/KEE li għandha x’taqsam mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi 2-(2-methoxyethoxy)ethanol, 2-(2-butoxyethoxy)ethanol, methylenediphenyl diisocyanate, cyclohexane u n-nitrat ta’ l-ammonju (emenda tad-Direttiva tal-Kunsill 76/769/KEE)(preżentata mill-Kummissjoni){SEK(2007) 1237}{SEK(2007) 1238}MEMORANDUM TA’ SPJEGAZZJONI1. IL-KUNTEST TAL-PROPOSTAId-Direttiva tal-Kunsill 76/769/KEE tas-27 ta’ Lulju 1976 dwar l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi tistabbilixxi qafas għal regoli armonizzati fl-Unjoni Ewropea li jikkonċernaw it-tqegħid fis-suq u l-użu ta’ sustanzi u preparazzjonijiet perikolużi.Id-Direttiva 76/769/KEE hi użata biex jiġu mmaniġġjati r-riskji għas-saħħa umana u l-ambjent minn sustanzi perikolużi. Sustanzi u preparazzjonijiet perikolużi elenkati fl-Anness I għad-Direttiva 76/769/KEE jistgħu jitpoġġew biss fis-suq u jiġu użati soġġetti għal kondizzjonijiet speċifiċi.Qed jiġi propost li jiġu mmaniġġjati r-riskji li jikkonċernaw il-ħames sustanzi li ġejjin billi jiġu elenkati fl-Anness I tad-Direttiva 76/769/KEE.-  2-(2-methoxyethoxy)ethanol (DEGME)-  2-(2-butoxyethoxy)ethanol (DEGBE)-  methylenediphenyl diisocyanate (MDI)-  cyclohexane-  Nitrat ta’ l-ammonium (AN).Il-valutazzjonijiet tar-riskju fil-qasam tar-Regolament (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti, twettqu għad-DEGME, għad-DEGBE, l-MDI u s-cyclohexane. Il-valutazzjonijiet tar-riskji identifikaw riskji għas-saħħa umana għal konsumaturi meta dawn jużaw preparazzjonijiet li jkollhom dawn l-erba’ sustanzi. Ir-Rakkomandazzjonijiet tal-Kummissjoni 1999/721/KE[1] u 2007/xxx/KE[2] adottati fi ħdan il-qafas tar-Regolament (KEE) Nru 793/93, irrakkomandaw restrizzjonijiet fit-tqegħid fis-suq u fl-użu fil-livell Komunitarju skond id-Direttiva tal-Kunsill 76/769/KEE bħala l-aktar strateġija adatta biex jiġu limitati r-riskji għall-konsumaturi.In-nitrat ta’ l-ammonju hu sustanza li tista’ taġixxi bħala ossidant u r-riskju li jrid jiġi indirizzat jinħoloq mill-abbiltà tiegħu li jisplodi meta jitħallat ma’ ċerti sustanzi oħra. In-nitrat ta’ l-ammonju hu użat l-aktar bħala fertilizzant fl-UE u l-fertilizzanti tan-nitrat ta’ l-ammonju għandhom jissodisfaw ċerti standards minimi ta’ sikurezza qabel ma jitpoġġew fis-suq.1.1. Introduzzjoni għas-sustanzi kimiċi (identitajiet u użi kimiċi)1.1.1. 2-(2-methoxyethoxy)ethanol (DEGME)2-(2-methoxyethoxy) ethanol (DEGME) tappartjeni għall-grupp ta’ l-eteri tal-glikol, li jintużaw prinċipalment bħala ko-solventi f’varjetà wiesgħa ta’ applikazzjonijiet. Is-sustanza hi identifikata permezz tan-numru CAS 111-77-3 u n-numru EINECS 203-906-6.L-użu prinċipali tad-DEGME hu bħala aġent kontra s-silġ fil-fjuwil tal-ġettijiet. Id-DEGME hu użat ukoll bħala intermedjarju kimiku, kimika bażika (solvent li jipproċessa) u solvent fiż-żebgħa u l-verniċ, fit-tqaxxir taż-żebgħa, fl-aġenti għat-tindif, fl-emulsjonijiet li jleqqu, fis-siġġillanti għall-art, fil-likwidi għall-ħasil tal-windscreen, fil-prodotti għat-tindif tal-ġilda (sapun) u fil-prodotti għall-kura tal-ġilda[3].1.1.2. 2-(2-butoxyethoxy)ethanol (DEGBE)2-(2-butoxyethoxy)ethanol (DEGBE) tappartjeni għall-grupp ta’ l-eteri tal-glikol, li jintużaw prinċipalment bħala ko-solventi f’varjetà wiesgħa ta’ applikazzjonijiet. Is-sustanza hi identifikata permezz tan-numru CAS 112-34-5 u n-numru EINECS 203-961-6.Id-DEGBE użata fiż-żebgħa, kuluranti, inka, deterġenti u prodotti għat-tindif. Il-funzjoni prinċipali ta’ dan l-aġent hi li jdewweb diversi komponenti ta’ taħlit kemm f’sistemi akkwi u mhux akkwi[4].1.1.3. methylenediphenyl diisocyanate (MDI)Methylenediphenyl diisocyanate (MDI) tirreferi għan-numru tat-taħlit isomeriku bil-formula kimika C15H10N2O2. Il-materjal iddefinit bin-numru EINECS 247-714-0 u bin-numru CAS 26447-40-5, jinkludi t-taħlit isomeriku kollu kif ukoll l-isomeri speċifiċi kollha anki jekk dawn l-isomeri għandhom numri speċifiċi tas-CAS u l-EINECS.L-MDI jintuża prinċipalment fil-produzzjoni industrijali tal- foams riġidi tal-polyurethane mad-dinja kollha. Ħafna użi oħra jinstabu fl-oqsma taż-żebgħa u l-kisi, ta’ l-adeżivi, tas-siġġillanti (inkluż materjal siġġillanti li jirreżisti l-elementi), ta’ l-elastomeri, u taż-żraben. Hemm użu wkoll minnha fil-produzzjoni tat-twavel ta' l-injam mill-frak (għat-twaħħil flimkien ta’ l-injam) u fin-nuklei għall-fonderija[5].1.1.4. cyclohexaneIs- Cyclohexane hi alkane ċikliku bil- formula molekulari C6H12. Hi identifikata permezz tan-numru CAS 110-82-7 u n-numru EINECS 203-806-2.L-użu prinċipali bħala solvent hu fl-adeżivi (cyclohexane mħallta ma’ solventi oħrajn). Fil-biċċa l-kbira dawn huma adeżivi b’bażi ta’ "neoprene" (polychloroprene) użati fl-industrija tal-ġlud (żraben), l-industrija tal-bini (kisi ta’ l-art) u fl-industrija għat-tagħmir tal-vetturi. Il-prodotti adeżivi tas-cyclohexane jintużaw prinċipalment minn nies tas-snajja’ iżda wkoll mill-pubbliku inġenerali fid-djar u fil-prodotti "do-it-yourself"[6].1.1.5. nitrat ta’ l-ammonju (AN)In-nitrat ta' l-ammonju, bil-formula molekulari NH4NO3 għandu n-numru CAS 6484-52-2 u n-numru EINECS 229-347-8. Għalkemm dan mhux ikklassifikat formalment bħala sustanza ossidanti, jista’ jkollu proprjetajiet ossidanti qawwija f’ċerti kondizzjonijiet.In-nitrat ta’ l-ammonju jintuża b’mod wiesa’ fl-UE kollha bħala fertilizzant, iżda jikkostitwixxi wkoll l-ingredjent prinċipali fl-aġent kummerċjali għall-blasting l-ANFO (żejt tal-fjuwil tan-nitrat ta’ l-ammonju). In-nitrat ta’ l-ammonju jintuża fil-fertilizzant kemm waħdu, kif ukoll f’taħlit ma’ sustanzi nutrijenti oħra. Fit-terminoloġija ta’ l-industrija tal-fertilizzanti, dawn iż-żewġ kategoriji jissejħu fertilizzanti sempliċi u fertilizzanti komposti, filwaqt li fit-teminoloġija ekwivalenti fil-leġiżlazzjoni kimika dawn huma sustanzi u preparazzjonijiet. Fertilizzanti li għandhom aktar minn 28% ta’ nitroġenu huma magħrufin bħala fertilizzanti tan-nitrat ta’ l-ammonju b’livell għoli ta’ nitroġenu.1.2. Valutazzjoni tar-riskju u miżuri għall-immaniġġjar tar-riskju1.2.1. 2-(2-methoxyethoxy)ethanol (DEGME)Il-valutazzjoni tar-riskju mwettqa skond ir-Regolament tal-Kunsill (KEE) Nru 793/93 mill-Olanda kkonkludiet li kien meħtieġ li jiġu limitati r-riskji għas-saħħa umana (ħaddiema u konsumaturi). Riskji tas-saħħa għal konsumaturi kienu mistennija waqt l-użu tad-DEGME fiż-żebgħa jew fi prodotti għat-tqaxxir taż-żebgħa.Ir-rapport tal-valutazzjoni tar-riskju ppreżentat lill-Kumitat Xjentifiku dwar it-Tossiċità, l-Ekotossiċità u l-Ambjent (CSTEE) li adotta l-opinjoni tiegħu matul is-6 laqgħa plenarja tas-27 ta’ Novembru 1998[7]. Apparti mill-kumment ġenerali meħudin dwar il-Valuri ta’ Referenza Professjonli Bbażati fuq is-Saħħa li ma kinux kompletament appoġġati mis-CSTEE, ir-rapport tal-valutazzjoni tar-riskju tqies ta’ kwalità tajba.Ir-Rakkomandazzjoni tal-Kummissjoni 1999/721/KE[8], għandha strateġija biex jiġu limitati r-riskji għall-konsumaturi sabiex tiġi evitata l-espożizzjoni tal-ġilda għad-DEGME fiż-żebgħa u l-prodotti għat-tqaxxir taż-żebgħa. Għal ħaddiema l-leġiżlazzjoni li hija diġà fis-seħħ bid-Direttiva tal-Kunsill 98/24/KE[9] tqieset li tagħti protezzjoni adegwata kontra r-riskji tad-DEGME.Skond servej li twettaq mill-Kunsill Ewropew ta’ l-Industrija għaż-Żebgħa, l-Inka ta’ l-Istampar u l-Kuluri ta’ l-Artisti (CEPE) fl-2000, kien hemm biss użu negliġibbli tad-DEGME fiż-żebgħa mibjugħa lill-pubbliku inġenerali. Is-CEPE rrakkomanda lill-kumpaniji membri tiegħu biex jissostitwixxu d-DEGME b’alternattivi fiż-żebgħa kollha għall-konsumaturi u li ma jagħmlux aktar użu intenzjonat mid-DEGME fiż-żebgħa għas-suq tal-konsumatur.F’Diċembru 2006, il-Kummissjoni kkuntattjat il-manifatturi Ewropej tal-prodotti għat-tqaxxir taż-żebgħa li kkonfermaw li ma għadhomx ibigħu aktar DEGME għall-użu tal-konsumatur.1.2.2. 2-(2-butoxyethoxy)ethanol (DEGBE)Il-valutazzjoni tar-riskju mwettqa skond ir-Regolament tal-Kunsill (KEE) Nru 793/93 mill-Olanda kkonkludiet li kien meħtieġ li jiġu limitati r-riskji għas-saħħa umana (ħaddiema u konsumaturi). Il-konklużjonijiet ta’ ħtieġa biex jiġi limitat ir-riskju għal konsumaturi kienu bbażati fuq ir-riskji mill-użu tad-DEGBE f’passati ta’ żebgħa bl-isprej.Ir-rapport tal-valutazzjoni tar-riskju ppreżentat lill-Kumitat Xjentifiku dwar it-Tossiċità, l-Ekotossiċità u l-Ambjent (CSTEE) li adotta l-opinjoni tiegħu matul is-6 laqgħa plenarja tas-27 ta’ Novembru 1998[10]. Apparti mill-kummenti ġenerali meħudin dwar il-Valuri ta’ Referenza Professjonli Bbażati fuq is-Saħħa li ma kinux kompletament appoġġati mis-CSTEE, ir-rapport tal-valutazzjoni tar-riskju tqies ta’ kwalità tajba.Ir-Rakkomandazzjoni tal-Kummissjoni 1999/721/KE ddefinixxiet strateġija għat-tnaqqis tar-riskji għad-DEGBE[11]. L-istrateġija tirrakkomanda li ma tkunx disponibbli għal konsumaturi żebgħa li jkollha d-DEGBE li maħsuba biex tiġi sprejjata. Barra minn hekk, iż-żebgħa li jkollha d-DEGBE li titpoġġa fis-suq għal provvista tal-pubbliku inġenerali għandha tindika b’mod ċar li ma għandhiex tkun sprejjata. Għal ħaddiema l-leġiżlazzjoni li diġà fis-seħħ bid-Direttiva tal-Kunsill 98/24/KE tas-7 ta’ April 1998 tqieset li tagħti protezzjoni adegwata kontra r-riskji tad-DEGBE.F’Ottubru 2001, il-Kummissjoni kkonkludiet studju dwar "il-vantaġġi u l-iżvantaġġi li jiġu introdotti restrizzjonijiet mal-Komunità kollha dwar it-tqegħid fis-suq u l-użu tad-DEGBE". L-istudju eżamina l-vantaġġi assoċjati mar-restrizzjonijiet possibbli u l-iżvantaġġi (ekonomiċi jew oħrajn), il-konvenjenza ta’ kimiċi sostituti u l-implikazzjonijiet għall-intrapriżi żgħar u medji. Ingħatat konsiderazzjoni matul l-istudju lil numru ta’ miżuri possibbli għat-tnaqqis tar-riskju li jistgħu jiġu adottati bħal interdizzjoni ta’ preparazzjonijiet li jkollhom id-DEGBE fiż-żebgħa għall-isprejjar jew rekwiżiti addizzjonali għat-tikketti. Il-livell awtorizzat tal-konċentrazzjoni massima tad-DEGBE fiż-żebgħa tqies li kien miżura adatta biex jiġu eliminati riskji għal konsumaturi minn passati ta’ żebgħa bl-isprej.Fi Frar 2007, wara d-diskussjoni tal-Grupp ta’ Ħidma ta’ l-Awtoritajiet Kompetenti responabbli għall-implimentazzjoni tad-Direttiva 76/769/KEE (Grupp ta’ Ħidma għal-Limitazzjonijiet), l-Assoċjazzjoni tal-Manifatturi tas-Solventi Ossiġenati (OSPA) ipprovdiet tagħrif ġdid dwar it-tossiċità u l-espożizzjoni għad-DEGBE[12] li kien ivvalutat mill-Olanda, ir-Relatriċi tal-valutazzjoni tar-riskju ta’ l-UE. Bl-użu ta’ dan it-tagħrif minn studju dwar l-ilma għax-xorb, l-effetti fuq il-pulmun misjuba fi studju dwar ġbid ta’ arja għal ġol-pulmun ġew ivvalutati bħala ta’ karattru intens lokali aktar milli sistematiku, u bbażat fuq suppożizzjonijiet konservattivi fir-rigward tal-frazzjoni respiratorja u tad-daqs tad-distribuzzjoni tal-partikuli ta’ l-aerosols , kien konkluż li l-limitu ta’ konċentrazzjoni sikur tad-DEGBE fiż-żebgħa għall-isprejjar hu ta’ 3%. Valutazzjoni simili twettqet ukoll għal żebgħa oħra li kellha fiha d-DEGBE u l-espożizzjoni għal fwar tad-DEGBE minn wċuħ miżbugħin b’pinzell jew b’roller ma kinux ta’ preokkupazzjoni tossikoloġika. Konsegwentement, ebda riskju ma kien identifikat minħabba passati bil-pinzell jew bir-roller.1.2.3. methylenediphenyl diisocyanate (MDI)Il-valutazzjoni tar-riskju mwettqa skond ir-Regolament tal-Kunsill (KEE) Nru 793/93 mill-Belġju, kkonkludiet li meħtieġ li jiġu limitati r-riskji għas-saħħa umana (ħaddiema u konsumaturi).Ir-rapport tal-valutazzjoni tar-riskju ppreżentat lill-Kumitat Xjentifiku dwar it-Tossiċità, l-Ekotossiċità u l-Ambjent (CSTEE), li adotta l-opinjoni tiegħu matul il-41 laqgħa plenarja tat-8 ta’ Jannar 2004[13]. Is-CSTEE kkonferma l-konklużjonijiet tal-valutazzjoni tar-riskju.Strateġija għat-tnaqqis tar-riskju għas-saħħa umana għall-MDI ġiet ippreparata mill-ECOLAS f’isem ir-Relatur Belġjan f’Novemru ta’ l-2004. Il-konklużjonijiet ta’ dan l-istudju rrakkomandaw tagħmir għal protezzjoni personali u struzzjonijiet suffiċjenti għall-preparazzjonijiet li jkun fihom l-MDI mibjugħa lill-pubbliku inġenerali.Ġie konkluż studju mill-BIPRO f’isem ir-Relatur Belġjan f’Ġunju 2006, dwar il-vantaġġi u l-iżvantaġġi ta’ diversi miżuri possibbli li jillimitaw it-tqegħid fis-suq u l-użu ta’ l-MDI. Il-konklużjonijiet ta’ dan l-istudju rrakkomandaw li jiġi limitat it-tqegħid fis-suq u l-użu ta’ preparazzjonijiet li fihom l-MDI mibjugħin lill-pubbliku inġenerali għal dawk mibjugħin b’tagħmir adegwat ta’ protezzjoni personali, kif ukoll b’ istruzzjonijiet addizzjonali għat-tħaddim u l-użu.Ir-Rakkomandazzjoni tal-Kummissjoni 2007/xxx/KE ddefinixxiet strateġija biex jiġu limitati r-riskji ta’ l-MDI[14]. L-istrateġija tikkunsidra li hu meħtieġ li jiġi adottati limitazzjonijiet għat-tqegħid fis-suq u l-użu għall-użu ta’ l-MDI fi prodotti tal-konsumatur. Għal ħaddiema l-istrateġija rrakkomandat li jiġu stabbiliti fil-livell Komunitarju valuri għal-limiti ta’ espożizzjoni għall-MDI skond id-Direttiva tal-Kunsill 98/24/KE.1.2.4. cyclohexaneIl-valutazzjoni tar-riskju mwettqa skond ir-Regolament tal-Kunsill (KEE) Nru 793/93 minn Franza kkonkludiet li ħtieġ li jiġu limitati r-riskji għas-saħħa umana (ħaddiema u konsumaturi) minħabba l-espożizzjonijiet li jinħolqu mill-użu ta’ adeżivi li fihom is-cyclohexane. L-adeżivi li fihom is-cyclohexane meqjusin bħala l-użu prinċipali tal-konsumatur u l-valutazzjoni tar-riskju ffokat speċifikament fuq il-passati għat-tqegħid tat-twapet li kien mistenni fihom l-akbar espożizzjoni.Ir-rapport tal-valutazzjoni tar-riskju ġie ppreżentat lill-Kumitat Xjentifiku dwar it-Tossiċità, l-Ekotossiċità u l-Ambjent (CSTEE), li adotta l-opinjoni tiegħu matul id-29 laqgħa plenarja tad-9 ta’ Jannar 2002[15]. Is-CSTEE kkonferma l-konklużjonijiet tal-valutazzjoni tar-riskju.Ir-Rakkomandazzjoni tal-Kummissjoni tat-2007/xxx/KE[16] ddefinixxiet strateġija biex jiġi limitat ir-riskju għall-konsumaturi u rrakkomandat limitazzjonijiet fit-tqegħid fis-suq u fl-użu għall-użu tas-cyclohexane fl-adeżivi b’bażi ta’ neoprene intenzjonati għall-użu tal-konsumatur. Għal ħaddiema l-leġiżlazzjoni li diġà fis-seħħ bid-Direttiva tal-Kunsill 98/24/KE tas-7 ta’ April 1998 tqieset li tagħti protezzjoni adegwata kontra r-riskji tas-cyclohexane waqt użu industrijali.1.2.5. nitrat ta’ l-ammonju (AN)Il-possibbiltà ta’ splużjoni aċċidentali għal fertilizzanti bl-AN teżisti biss jekk il-kontenut tan-nitrat ta’ l-ammonju, jew b’mod aktar preċiż il-kontenut totali tan-nitroġenu, jaqbeż valur kritiku. Tali fertilizzanti bl-AN b’nitroġenu għoli huma ddefiniti fir-Regolament (KE) Nru 2003/2003 dwar il-fertilizzanti bħala dawk li għandhom aktar minn 28% bil-massa ta’ nitroġenu fir-rigward tan-nitrat ta’ l-ammonju. Il-fertilizzanti b’bażi ta’ nitrat ta’ l-ammonju li għandhom anqas minn 28% ta’ nitroġenu ma jitqisux li joħolqu riskju ta’ splużjoni taħt kundizzjonijiet normali ta’ tħaddim u użu.Biex ikunu jisgħu jiċċirkolaw b’mod ħieles fis-suq intern, il-fertilizzanti li fihom kontenut għoli ta’ nitrat ta’ l-ammonju għandhom jikkonformaw ma’ test għar-reżistenza ta’ detonazzjoni kif speċifikat fir-Regolament (KE) Nru 2003/2003. Għandhom ukoll jissodisfaw numru ta’ rekwiżiti tekniċi li jikkonċernaw il-porożità, id-daqs tal-partikuli, il-pH u l-kontenut ta’ l-impurità tagħhom.Madankollu, ir-Regolament (KE) Nru 2003/2003 japplika biss għal fertilizzanti li jaqgħu fl-ambitu tiegħu, u li tpoġġew fis-suq bħala "fertilizzant KE", sabiex hu ma jkunx jista’ jintuża biex jiġu imposti miżuri fuq il-fertilizzanti li mhumiex mill-KE. Manifatturi ta’ fertilizzanti li mhumiex mill-KE jistgħu jikkonformaw mar-Regolament fuq bażi volontarja.Għal fertilizzanti intenzjonati unikament għal bejgħ fi ħdan Stat Membru wieħed, il-manifatturi jistgħu jagħżlu li jikkonformaw biss mar-rekwiżiti li jeżistu fil-livell nazzjonali. Għalhekk dawn il-fertilizzanti ma jistgħux jikkonformaw mar-rekwiżiti ta’ sikurezza stabbiliti fil-livell Ewropew. Biex jiġi żgurat livell uniformi ta’ sikurezza fi ħdan l-UE, il-fertilizzanti kollha tan-nitrat ta’ l-ammonju għandhom jikkonformaw ma’ l-istess rekwiżiti ta’ sikurezza.Barra mir-risku ta’ detonazzjoni f’kundizzjonijiet ta’ tħaddim u użu normali fl-agrikultura, il-fertilizzanti bl-AN intużaw ukoll minn terroristi biex jimmanifatturaw l-esplożivi. Biex l-akkwist ta’ fertilizzanti bl-AN b’nitroġenu għoli għal użu intenzjonalment ħażin isir aktar diffiċli, il-kontenut tan-nitroġenu tal-fertilizzanti mibjugħin għal pubbliku inġenerali għandu jiġi limitat għal-limitu aktar baxx ta’ 20%.1.3. Effetti intenzjonati tal-leġiżlazzjoni ta’ l-UEMinħabba l-fatt li hemm bżonn li jiġu limitati r-riskji għal konsumaturi u b’mod partikular biex tiġi żgurata protezzjoni adegwata matul l-użu tad-"Do-It-Yourself", ċerti limitazzjonijiet għandhom japplikaw għal preparazzjonijiet li fihom id-DEGME, id-DEGBE, l-MDI jew is-cyclohexane mqegħdin fis-suq għal forniment tal-pubbliku inġenerali.Din id-Deċiżjoni għandha temenda l-Anness I għad-Direttiva 76/769/KEE billi żżid is-sustanzi kimiċi li ġejjin: id-DEGME, id-DEGBE, l-MDI u s-cyclohexane. It-tqegħid fis-suq għal forniment tal-pubbliku inġenerali ta’ preparazzjonijiet li fihom dawn is-sustanzi se jiġi limitat għal ċerti applikazzjonijiet.Miżuri rilevanti, bħalma hi konċentrazzjoni massima ta’ sustanza (eż. id-DEGME u d-DEGBE), tnaqqis fid-daqs tal-pakkett (eż.. is-cyclohexane), bejgħ mandatorju ta’ ingwanti mal-prodott (eż. l-MDI) u struzzjonijiet addizzjonali dwar il-prodott (eż. id-DEGBE, l-MDI, is-cyclohexane) għandhom jiġu applikati taħt id-dispożizzjonijiet ta’ din id-Deċiżjoni sabiex jitnaqqsu r-riskji possibbli għal konsumaturi meta jintużaw preparazzjonijiet li fihom dawn is-sustanzi.Sabiex jiġi żgurat livell uniformi u għoli ta’ sikurezza għal bdiewa u distributuri fi ħdan l-UE għal fertilizzanti kollha tan-nitrat ta’ l-ammonju, u biex jiġi limitat l-aċċess ta’ fertilizzanti b’nitroġenu għoli għal professjonisti agrikoli l-Anness I tad-Direttiva 76/769/KEE għandu wkoll jiġi emendat biex jiġu imposti l-istess rekwiżiti ta’ sikurezza fuq il-fertilizzanti kollha tan-nitrat ta’ l-ammonju mqegħdin fis-suq fl-UE, u sabiex jiġi limitat il-kontenut tan-nitroġenu tal-fertilizzanti tan-nitrat ta’ l-ammonju mibjugħin lill-pubbliku inġenerali.2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-ISTIMA TA’ L-IMPATT2.1. KonsultazzjonijietGħad-DEGBE, id-DEGME, l-MDI u s-cyclohexane, flimkien mad-diversi studji msemmija fil-kapitolu ta’ qabel, intalab parir dwar il-preparazzjoni tal-proposta permezz ta’ numru ta’ laqgħat tal-Grupp ta’ Ħidma ta’ l-Awtoritajiet Kompetenti responsabbli għall-implimentazzjoni tad-Direttiva 76/769/KEE. Kienu kkunsultati esperti mill-industrija, mill-Kunsill Ewropew ta’ l-Industrija Kimika (Cefic) u minn organizzazzjonijiet industrijali oħrajn, bħalma kienet ikkunsultata l-Organizzazzjoni Ewropea tal-Konsumaturi (BEUC).Għan-nitrat ta’ l-ammonju, intalab parir dwar il-preparazzjoni tal-proposta waqt laqgħa fl-24 ta’ Marzu 2006 tal-Grupp ta’ Ħidma tal-Kummissjoni dwar il-Fertilizzanti li kienet tinvolvi esperti mill-Awtoritajiet Kompetenti u l-Industrija, irrappreżentati mill-EFMA[17], li fiha ġie konkluż: "... numru ta’ azzjonijiet li għandhom jiġu kkunsidrati biex tittejjeb is-sikurezza tal-fertilizzanti tan-nitrat ta’ l-ammonju għall-użu normali. .. .għandu jiġi kkunsidrat l-użu ta’ 76/769/KEE sabiex jitpoġġew il-fertilizzanti kollha tan-nitrat ta’ l-ammonju fl-ambitu tar-Regolazzjoni dwar il-Fertilizzanti, li attwalment tindirizza biss il-"fertilizzanti KE".2.2. Stima ta’ l-ImpattĠiet ippreparata stima ddettaljata ta’ l-impatt u ntbagħtet lill-Bord ta' l-Istima ta’ l-Impatt (IA) fid-29 ta’ Mejju 2007 li esprima l-opinjoni tiegħu fil-15 ta’ Ġunju 2007 wara laqgħa tal-Bord fit-13 ta’ Mejju 2007.Il-kummenti kollha tal-Bord (il-lista ta’ kwalità li trid tiġi ċċekkjata ta’ l-IA u l-opinjoni finali) ġew inklużi fil-verżjoni finali ta' l-istima ta’ l-impatt[18].Is-sejbiet prinċipali ta' l-istima ta’ l-impatt huma kif ġej.2.2.1. Konklużjoni ta' l-istima ta’ l-impattGħad-DEGME:Projbizzjoni totali tat-tqegħid fis-suq ta’ żebgħa u ta’ prodotti għat-tqaxxir taż-żebgħa li fihom id-DEGME għal użu tal-konsumaturi hi miżura effettiva u effiċjenti biex jiġu eliminati r-riskji għall-konsumaturi. Mill-analiżi mwettqa mhemm ebda spejjeż addizzjonali għall-industrija, għalhekk din il-miżura se tkun proporzjonata.Għad-DEGBE:L-issettjar ta’ valur ta’ limitu ta’ 3% għad-DEGBE fiż-żebgħa għall-isprejjar li għandha tinbiegħ lil pubbliku inġenerali hi miżura effettiva u effiċjenti biex jiġu eliminati r-riskji għal konsumaturi. Din il-miżura mhix se tikkawża spejjeż għolja lill-industrija peress li l-kontenut tad-DEGBE fil-parti l-kbira taż-żebgħa għall-isprejjar diġà hi madwar jew inqas minn 3%. L-istruzzjoni addizzjonali "Ma għandhiex tintuża f’tagħmir għall-isprejjar taż-żebgħa" fiż-żebgħa l-oħra kollha li fiha id-DEGBE aktar mil-limitu ta’ 3% se tevita l-użu ħażin mill-konsumaturi. L-ispejjeż għall-industrija minħabba l-bdil tat-tikketti huma limitati u jistgħu jitnaqqsu permezz ta’ perjodu ta’ tranżizzjoni itwal qabel ma jkollha tiġi implimentata l-miżura. Għalhekk din il-miżur se tkun proporzjonata.Għall-MDI:Rekwiżit biex jiżdiedu ingwanti tal-polyethylene u twissijiet speċifiċi u struzzjonijiet għall-użu tal-prodotti kollha li fihom id-DMI mibjugħin lill-pubbliku inġenerali huma miżuri effettivi u effiċjenti għat-tnaqqis tar-riskji għas-saħħa tal-konsumaturi. Il-konsumaturi jistgħu jnaqqsu l-espożizzjoni tal-ġilda u se jiġu informati biex jevitaw l-użu ħażin matul l-applikazzjoni tal-prodotti bl-MDI. L-ispejjeż għall-ingwanti tal-polyethylene huma baxxi meta mqabbla mal-prezz tal-prodott u l-ispejjeż għall-bdil fit-tikketti jistgħu jitnaqqsu jekk jiġi previst perjodu itwal ta’ tranżizzjoni qabel ma jkollha tiġi implimentata l-miżura. Għalhekk ir-rekwiżit addizzjonali ta’ l-ingwanti u aktar struzzjonijiet speċifiċi dwar il-prodotti se jkunu miżuri proporzjonati.Matul il-laqgħat tal-Grupp ta’ Ħidma għal-Limitazzjonijiet, l-Awtoritajiet Kompetenti ta’ l-Istati Membri, il-Partijiet interessati u l-Kummissjoni ftehmu li għandu jsir studju biex tinġabar aktar data f’każijiet possibbli ta’ allerġiji respiratorji minħabba l-prodotti li fihom l-MDI. L-istudju se jinvolvi ċentri speċjalizzati u se jiġi ffissat mill-Kummissjoni. Ibbażat fuq ir-riżultati ta’ dan l-istudju u fuq aktar analiżi ta’ kemm jaqbel jekk ir-riskji għall-konsumaturi jiġu kkonfermati, se jkollhom jitqiesu aktar miżuri protettivi..Għas-Cyclohexane:Tikketti addizzjonali "Ma għandux jintuża għat-tqegħid tat-twapet" u "Ma għandux jintuża f’kondizzjonijiet b’nuqqas ta’ ventilazzjoni" kif ukoll f’daqs ta’ pakkett imnaqqas għal 650g għall-adeżivi b’bażi ta’ neoprene li fihom is-cyclohexane u li jinbiegħu lill-pubbliku inġenerali huma miżuri effettivi u effiċjenti għat-tnaqqis tar-riskji lill-konsumaturi. L-ispejjeż għall-industrija minħabba l-bdil tat-tikketti mhumiex għolja ħafna u jistgħu jitnaqqsu jekk jiġi previst perjodu ta’ tranżizzjoni itwal qabel ma jkollha tiġi implimentata l-miżura. Għalhekk dawn il-miżuri se jkunu wkoll proporzjonati.Għan-nitrat ta’ l-ammonju (AN):Il-limitazzjoni tat-tqegħid fis-suq ta’ fertilizzanti AN b’tali mod li t-tqegħid fis-suq ta’ fertilizzanti b’kontentut ta’ nitroġenu > 28% jkun biss possibbli meta dawn jissodisfaw ir-rekwiżiti tar-Regolament (KE) Nru 2003/2003, hi l-għażla l-aktar effettiva u effiċjenti mil-lat ta’ spejjeż biex jiġi żgurat li l-fertilizzanti AN kollha jissodisfaw l-istandards armonizzati u rikonoxxuti ta’ sikurezza: attwalment l-Istati Membri japplikaw miżuri differenti għall-fertilizzanti nazzjonali. Din il-miżura hi meħtieġa biex tkopri n-nuqqas fil-leġiżlazzjoni attwali li jippermetti l-bejgħ ta’ fertilizzanti nazzjonali flimkien mal-bejgħ ta’ "fertilizzanti KE" taħt ir-Regolament (KE) Nru 2003/2003. Il-bejgħ għall-pubbliku inġenerali se jiġi limitat għal fertilizzanti li fihom <20% ta’ nitroġenu. It-telf ta’ bejgħ lill-pubbliku inġenerali ta’ fertilizzant li għandu aktar minn 20% ta’ nitroġenu hu negliġibbli u se jiġi kkumpensat permezz ta’ bejgħ ta’ tipi ta’ fertilizzanti oħra li għandhom l-istess effett bi spiża simili.3. L-ELEMENTI LEGALI TAL-PROPOSTA3.1. Bażi legaliIl-bażi legali tal-proposta hija l-Artikolu 95 tat-Trattat.Din id-Deċiżjoni se tipprovdi regoli armonizzati għat-tqegħid fis-suq u għall-użu tal-preparazzjonijiet tad-DEGME, tad-DEGBE, tal-MDI u tas-cyclohexane għal forniment tal-pubbliku inġenerali. Hi se tipprovdi wkoll regoli armonizzati għat-tqegħid fis-suq ta’ l-AN bħala sustanza u fil-preparazzjonijiet għall-użu bħala fertilizzant.Din id-Deċiżjoni se tistabbilixxi regoli li jkunu l-istess għaċ-ċirkolazzjoni tal-prodotti u se tevita ostakoli lill-kummerċ minħabba differenzi fil-leġiżlazzjoni bejn l-Istati Membri. Din l-emenda proposta għad-Direttiva 76/769/KEE ser ittejjeb il-kondizzjonijiet għat-tħaddim tas-Suq Intern u hi se tiggarantixxi livell għoli ta’ protezzjoni għas-saħħa umana.3.2. Il-prinċipji tas-sussidjarjetà u tal-proporzjonalitàId-Direttiva 76/769/KEE relatata mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi, tipprova tistabbilixxi regoli armonizzati fl-UE kollha u li tiġi evitata leġiżlazzjoni nazzjonali diverġenti, suxxettibbli li tikkawża ostakoli għall-kummerċ intra-Komunitarju. Dan ma jistax jintlaħaq jekk l-Istati Membri jibqgħu responsabbli li jaġixxu weħedhom.Il-miżuri proposti f’din id-Deċiżjoni huma proprozjonati minħabba l-fatt li huma ma jmorrux lil hinn dak li hu meħtieġ biex jitwettaq l-għan tat-titjib tal-protezzjoni tas-saħħa umana filwaqt li l-ispejjeż ekonomiċi għall-industrija u s-soċjetà inġenerali għall-applikazzjonijiet speċifiċi huma limitati.3.3. L-għażla ta’ l-istrumentiIl-Kummissjoni għażlet id-Direttiva tal-Kunsill 76/769/KEE bħala l-aħjar strument biex jiġi ppreżervat is-Suq Intern u fl-istess waqt tiżgura livell għoli ta’ protezzjoni għas-saħħa umana u l-ambjent. Għaldaqstant, hija konformi ma’ l-Artikolu 95(3) tat-Trattat.Id-Direttiva 76/769/KEE se titneħħa fl-1 ta’ Ġunju 2009 mir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament tal-Kummissjoni (KE) Nru 1488/94 kif ukoll id-Direttiva 76/769/KEE tal-Kunsill u d-Direttivi tal-Kummissjoni 91/155/KEE, 93/67/KEE, 93/105/KE u 2000/21/KE. L-emendi li jridu jsiru fl-Anness I tad-Direttiva 76/769/KEE minn din id-Deċiżjoni se japplikaw wara l-1 ta’ Ġunju 2009 u se jiġu introdotti fl-Anness XVII għar-Regolament (KE) Nru 1907/2006.Aktar hu xieraq li jiġi emendat l-Anness I għad-Direttiva 76/769/KEE b’użu ta’ Deċiżjoni milli ta’ Direttiva peress li t-trażpożizzjoni tar-restrizzjonijiet proposti fil-liġi nazzjonali se titwettaq ftit xhur biss qabel ma titneħħa d-Direttiva 76/769/KEE. Għalhekk it-trażpożizzjoni mhi se servi ebda għan utli. F’din is-sitwazzjoni Deċiżjoni hi att legali aktar adatt minn Direttiva.4. IMPLIKAZZJONI BAĠITARJAMa tinħoloq l-ebda implikazzjoni baġitarja mid-Direttiva proposta.2007/0200 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli temenda d-Direttiva tal-Kunsill 76/769/KEE li għandha x’taqsam mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi 2-(2-methoxyethoxy)ethanol, 2-(2-butoxyethoxy)ethanol, methylenediphenyl diisocyanate, cyclohexane u n-nitrat ta’ l-ammonju (emenda tad-Direttiva tal-Kunsill 76/769/KEE)(Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw t-Trattat li jistabbilixxi l-Komunità Ewropea, u partikolarment l-Artikolu 95 tiegħu,Wara li kkunsidraw il-proposta tal-Kummissjoni[19],Wara li kkunsidraw l-opinjoni tal-Kumitat Ekonomiku u Soċjali Ewropew[20],Filwaqt li jaġixxu skond il-proċedura stabbilita fl-Artikolu 251 tat-Trattat[21],Billi:(1) Ir-riskji li jinħolqu għas-saħħa umana mit-2-(2-methoxyethoxy)ethanol (DEGME), it-2-(2-butoxyethoxy)ethanol (DEGBE), il-methylenediphenyl diisocyanate (MDI) u s-cyclohexane ġew assessjati b’konformità mar-Regolament tal-Kunsill (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti[22]. Il-valutazzjoni tar-riskju għal dawn is-sustanzi kimiċi kollha identifika l-ħtieġa biex jitnaqqsu r-riskji li jinħolqu għas-saħħa umana. Dawn il-konklużjonijiet ġew ikkonfermati mill-Kumitat Xjentifiku dwar it-Tossiċità, l-Ekotossiċità u l-Ambjent (CSTEE).(2) Ir-Rakkomandazzjoni tal-Kummissjoni 1999/721/KE tat-12 ta’ Ottubru 1999 dwar ir-riżultati tal-valutazzjoni tar-riskju u dwar l-istrateġiji għat-tnaqqis tar-riskju għas-sostanzi: 2-(2-butoxyethoxy)ethanol; 2-(2-methoxyethoxy)ethanol; Alkanes, C10-13,kloro; Benzene, C10-13-alkyl derivs.[23] u 2007/xxx/EC dwar ir-riżultati tal-valutazzjoni tar-riskju u l-istrategiji għat-tnaqqis tar-riskju għas-sustanzi: Piperazine; Cyclohexane; Methylenediphenyl diisocyanate; But-2yne-1,4-diol; Methyloxirane; l-Anilina; 2-Ethylhexylacrylate; 1,4-Dichlorobenzene; 3,5-dinitro-2,6-dimethyl-4-tert-butylacetophenone; Di-(2-ethylhexyl)phthalate; il-Fenol; Bis(pentabromophenyl)ether; 5-tert-butyl-2,4,6-trinitro-m-xylene[24], adottata fi ħdan il-qafas tar-Regolament (KEE) Nru 793/93, ipproponiet strateġija għal-limitazzjoni tar-riskji għad-DEGME, għad-DEGBE, għall-MDI u s-cyclohexane rispettivament, billi rrakkomandat miżuri ta’ restrizzjoni bid-Direttiva 76/769/KEE tas-27 ta’ Lulju 1976 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri relatati mar-restrizzjonijiet dwar it-tqegħid fis-suq u l-użu ta’ ċerti sustanzi u preparazzjonijiet perikolużi għandhom jiġu applikati għal preparazzjonijiet[25] li fihom dawn is-sustanzi mqegħdin fis-suq għall-forniment tal-pubbliku inġenerali.(3) Sabiex jiġi protetti l-konsumaturi, jidher għalhekk meħtieġ li jiġi ristrett it-tqegħid fis-suq u l-użu ta' preparazzjonijiet li fihom id-DEGME, id-DEGBE, l-MDI u s-cyclohexane matul użu speċifiku.(4) Id-DEGME ma għadux aktar użat bħala kostitwent ta’ żebgħa għal konsumaturi u għall-prodotti għat-tqaxxir taż-żebgħa. Il-valutazzjoni tar-riskju li diġà ssemmiet hawn fuq wriet li jeżisti riskju għas-saħħa tal-konsumaturi minħabba l-espożizzjoni tal-ġilda għaż-żebgħa u għall-prodotti għat-tqaxxir taż-żebgħa li fihom id-DEGME. Il-preparazzjonijiet li fihom id-DEGME użati fiż-żebgħa u fil-prodotti għat-tqaxxir taż-żebgħa ma għandhomx għalhekk jitqegħdu fis-suq għall-forniment tal-pubbliku inġenerali. Għandu jiġi adottat valur limitu ta’ 0.1% ta’ DEGME fil-preparazzjonijiet għall-finijiet tas-sorveljanza tas-suq.(5) Id-DEGBE jintuża bħala kostitwent taż-żebgħa. Il-valutazzjoni tar-riskju msemmija hawn fuq għad-DEGBE wriet li hemm riskju għall-konsumaturi tas-saħħa minħabba espożizzjoni għall-ġbid ta' arja għal ġol-pulmun waqt tingħata passata żebgħa bl-isprej. Għandu jiġi introdott limitu derivat sikur ta’ konċentrazzjoni ta’ 3% għad-DEGBE fiż-żebgħa għall-isprejjar biex jiġi evitat ir-risku ta’ espożizzjoni għall-ġbid ta’ arja għal ġol-pulmun għall-konsumaturi.(6) Għal żebgħa oħra li mhix żebgħa għall-isprejjar, twissija kontra l-użu ta’ żebgħa ta’ din ix-xorta fit-tagħmir għall-isprejjar għandha tkun meħtieġa fejn din iż-żebgħa fiha limitu ta’ konċentrazzjonijiet ta’ DEGBE li hu daqs jew aktar minn 3%.(7) Sabiex tiġi żgurata t-tneħħija adatta gradwali ta’ żebgħa li ma tissodisfax il-limiti tal-konċentrazzjoni għad-DEGBE, għandhom jiġu stabbiliti dati differenti għall-applikabilità tar-restrizzjoni fir-rigward ta’ l-ewwel tqegħid fis-suq u tal-bejgħ finali għad-DEGBE fiż-żebgħa għall-isprejjar.(8) Il-valutazzjoni tar-riskju għall-MDI wriet li hemm bżonn li jiġu limitati r-riskji matul l-użu tal-konsumatur ta' preparazzjonijiet li fihom l-MDI minħabba preokkupazzjonijiet għall-ġbid ta' arja għal ġol-pulmun u għall-espożizzjoni tal-ġilda. Sabiex jiġu evitati u eliminati dawn ir-riskji, it-tqegħid fis-suq għall-forniment tal-pubbliku inġenerali ta’ preparazzjonijiet li fihom l-MDI għandu jkun awtorizzat biss taħt ċerti kondizzjonijiet bħalma huma l-forniment mandatorju ta’ ingwanti tal-polyethylene, l-ippakkjar u l-istruzzjonijiet addizzjonali għall-ippakkjar. Peress li l-forniment ta’ tagħmir ta’ protezzjoni u l-istampar ta’ struzzjonijiet rilevanti se jkun jeħtiġilhom sforżi speċifiċi mill-produtturi, għandu jingħata perjodu itwal ta’ tranżizzjoni.(9) L-MDI hi użata b ’mod wiesa’ fi prodotti għall-konsumatur bħalma hi r-ragħwa b’komponent wieħed (OCF). L-inċidenza ta’ każijiet ta’ allerġija respiratorja fost il-konsumaturi għadha mhux ikkwantifikata. Hemm bżonn li tinġabar aktar data dwar każijiet possibbli ta’ persuni li jbatu minn allerġija respiratorja bħala konsegwenza ta’ espożizzjoni għall-preparazzjonijiet li fihom l-MDI. Id- data għandha tinġabar skond protokoll ta’ studju ffissat mill-Kummissjoni li għandu jinvolvi ċentri speċjalizzati għall-allerġija respiratorja. Wara li tinġabar id- data l-ġdida u jintwera li hemm ħtieġa ta’ aktar miżuri restrittivi, il-proċedura stabbilita fl-Artikolu 69 (1) u (3) tar-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament tal-Kummissjoni (KE) Nru 1488/94 kif ukoll id-Direttiva 76/769/KEE tal-Kunsill u d-Direttivi tal-Kummissjoni 91/155/KEE, 93/67/KEE, 93/105/KE u 2000/21/KE [26] għandhom japplikaw u jiġu bbażati fuq din id- data .(10) Il-valutazzjoni tar-riskju għas-cyclohexane iffokat fuq l-espożizzjoni tal-konsumaturi matul l-użu ta' preparazzjonijiet li fihom is-cyclohexane għat-tqegħid tat-twapet, u kkonkludiet li miżuri ta' restrizzjoni kienu meħtieġa biex jitnaqqas ir-riskju għall-konsumaturi matul l-użu. L-adeżivi b’bażi ta’ neoprene li fihom is-cyclohexane għandhom għalhekk jitqiegħdu biss fis-suq għall-forniment tal-pubbliku inġenerali f’daqs ta’ pakkett imnaqqas. Struzzjonijiet armonizzati pprovduti mal-prodott għandhom iżommu lill-konsumaturi milli jużaw f'kondizzjonijiet inadatti, i.e. f'nuqqas ta' ventilazzjoni jew f'użu inadatt bħalma hu t-tqegħid tat-twapet.(11) In-nitrat ta’ l-ammonju, li hu użat b’mod wiesa’ mal-Komunità kollha bħala fertilizzant, jista’ jaġixxi bħala aġent ossidanti. B’mod partikolari, dan għandu l-abbiltà li jisplodi meta jitħallat ma’ ċerti sustanzi oħrajn. Il-fertilizzanti tan-nitrat ta’ l-ammonju għandu għalhekk jissodisfa ċerti rekwiżiti meta jitpoġġa fuq is-suq biex jiżgura li dawn ikunu sikuri kontra detonazzjoni aċċidentali.(12) Ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 li għandu x’jaqsam mal-fertilizzanti[27] jipprovdi rekwiżiti armonizzati, inkluż ir-rekwiżiti ta’ sikurezza, għall-fertilizzanti tan-nitrat ta’ l-ammonju fil-fertilizzanti. Il-fertilizzanti li jikkonfermaw ma’ dawn ir-rekwiżiti jistgħu jingħatalhom it-tikketta "fertilizzant KE" u jistgħu jiċċirkolaw b’mod ħieles fis-suq intern.(13) Għal fertilizzanti intenzjonati unikament għal bejgħ fi ħdan Stat Membru wieħed, il-manifatturi jistgħu jagħżlu li jikkonformaw biss mar-rekwiżiti li jeżistu fil-livell nazzjonali. Għalhekk dawn il-fertilizzanti jistgħu ma jikkonformawx mar-rekwiżiti ta’ sikurezza stabbiliti fil-livell Ewropew. Biex jiġi żgurat livell uniformi ta’ sikurezza fi ħdan il-Komunità, il-fertilizzanti kollha tan-nitrat ta’ l-ammonju għandhom għalhekk jikkonformaw ma’ l-istess rekwiżiti ta’ sikurezza.(14) Ir-Regolament (KE) Nru 2003/2003, fl-Anness III tiegħu, jispeċifika test ta’ reżistenza għad-detonazzjoni għall-fertilizzanti tan-nitrat ta’ l-ammonju li fihom aktar minn 28% ta’ nitroġenu. Hu jispeċifika wkoll numru ta’ karatteristiċi fiżiċi u limiti dwar l-impurità tal-kontenut kimiku għal fertilizzanti ta’ din ix-xorta sabiex jiġi mminimizzat ir-riskju ta’ detonazzjoni. Il-fertilizzanti tan-nitrat ta’ l-ammonju li jikkoformaw ma’ dawn ir-rekwiżiti, jew li fihom anqas minn 28% ta’ nitroġenu, huma aċċettati mill-Istati Membri kollha bħala sikuri għall-użu fl-agrikultura.(15) Il-fertizzanti kollha tan-nitrat ta’ l-ammonju mibjugħin fil-Komunità għandhom għalhekk jikkonformaw mar-rekwiżiti tas-sikurezza stabbiliti fir-Regolament (KE) Nru 2003/2003.(16) Il-fertilizzanti tan-nitrat ta’ l-ammonju ntużaw ħażin għall-manifatturar illeċtu ta’ esplożivi. Tipi ta’ fertilizzanti li jistgħu jintużaw għal dan l-iskop għandhom kontenut ta’ nitroġenu li jista’ jkun baxx sa 20%. Aċċess għal dawn it-tipi ta’ fertilizzant għandu jkun limitat għall-użu professjonali agrikolu billi jiġi impost limitu ta’ inqas minn 20% ta’ kontenut nitroġenu fil-preparazzjonijiet tan-nitrat ta’ l-ammonju mibjugħ lill-pubbliku inġenerali.(17) Id-Direttiva 76/769/KEE għandha tkun emendata kif xieraq,(18) Din id-Direttiva hija mingħajr ħsara għal-leġiżlazzjoni Komunitarja li tistabbilixi r-rekwiżiti minimi għall-ħarsien tal-ħaddiema, bħad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol[28], u Direttivi individwali bbażati fuqha, b’mod partikolari d-Direttiva 2004/37/KE tal-Parlament Ewropew u tal-Kunsill tad-29 ta’ April 2004 dwar il-ħarsien tal-ħaddiema mir-riskji konnessi ma’ l-esponiment għal-karċinoġeni jew mutaġeni fuq il-post tax-xogħol (is-sitt Direttiva individwali fis-sens tat-tifsira ta’ l-Artikolu 16(1) tad-Direttiva tal-Kunsill 89/391/KEE) (verżjoni kkodifikata)[29] u d-Direttiva tal-Kunsill 98/24/KE tas-7 ta’ April 1998 dwar il-protezzjoni tas-saħħa u s-sigurtà tal-ħaddiema mir-riskji li għandhom x’jaqsmu ma’ l-aġenti kimiċi fuq il-post tax-xogħol (l-erbatax-il Direttiva individwali fi ħdan it-tifsira ta’ l-Artikolu 16(1) tad-Direttiva 89/391/KEE)[30],ADOTTAW DIN ID-DEĊIŻJONI:Artikolu 1L-Anness I għad-Direttiva 76/769/KEE qed ikun emendat b’konformità ma’ l-Anness għal din id-Deċiżjoni.Artikolu 2Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha fil- Ġurnal Uffiċjali ta’ l-Unjoni Ewropea .Artikolu 3Din id-Deċiżjoni hija indirizzata lill-Istati Membri.Magħmula fi Brussell, [...]Għall-Parlament Ewropew Għall-KunsillGħall-Parlament Ewropew Għall-KunsillIl-President Il-PresidentANNESSFl-Anness I għad-Direttiva 76/769/KEE, jiżdiedu l-punti 53 sa 57 segwenti:(53) 2-(2-methoxyethoxy)ethanol (DEGME) Nru CAS: 111-77-3 Nru EINECS: 203-906-6 | Ma għandhiex titqiegħed fis-suq wara [18-il xhar mid-dħul fis-seħħ tad-Deċiżjoni], għall-forniment tal-pubbliku inġenerali, bħala kostitwent fiż-żebgħa u fil-prodotti għat-tqaxxir taż-żebgħa b’konċentrazzjonijiet li jkunu daqs jew ogħla minn 0.1% bil-massa. |(54) 2-(2-butoxyethoxy)ethanol (DEGBE) Nru CAS: 112-34-5 Nru EINECS: 203-961-6 | Ma għandhiex titqiegħed fis-suq għall-ewwel darba wara [18-il xhar mid-dħul fis-seħħ tad-Deċiżjoni], għall-forniment tal-pubbliku inġenerali, bħala kostitwent fiż-żebgħa u fil-prodotti għat-tqaxxir taż-żebgħa għall-isprejjar b’konċentrazzjonijiet li jkunu daqs jew ogħla minn 3% bil-massa. Iż-żebgħa li ma tikkonformax mal-limitu ta’ konċentrazzjoni fil-punt (1) ma għandhiex titqiegħed fis-suq għall-forniment tal-pubbliku inġenerali wara [24 xhar mid-dħul fis-seħħ tad-Deċiżjoni]. Mingħajr ħsara għal-leġiżlazzjoni Komunitarja oħra li tikkonċerna l-klassifikazzjoni, l-ippakkjar u t-tikketti ta’ sustanzi u l-preparazzjonijiet perikolużi, żebgħa ħlief iż-żebgħa għall-isprejjar li fiha aktar minn 3% bil-massa ta’ DEGBE li titqiegħed fis-suq għall-forniment tal-pubbliku inġenerali għandha tiġi mmarkata b’mod leġibbli u li ma jitħassarx sa [24 xhar wara d-dħul fis-seħħ tad-Deċiżjoni] kif ġej: "Ma għandhiex tintuża f’tagħmir għall-isprejjar taż-żebgħa". |(55) methylenediphenyl diisocyanate (MDI) Nru CAS: 26447-40-5 Nru EINECS: 247-714-0 | Ma għandhiex titqiegħed fis-suq wara [24-il xhar mid-dħul fis-seħħ tad-Deċiżjoni], bħala kostitwent ta’ preparazzjonijiet b’konċentrazzjonijiet li jkunu daqs jew ogħla minn 0.1% bil-massa għall-użu tal-pubbliku inġenerali, jekk il-pakkett: ma jkollux ingwanti tal-polyethylene. ma jkunx immarkat b’mod leġibbli u li ma jitħassarx kif ġej, u bla ħsara għal-leġiżlazzjoni Komunitarja oħra li tikkonċerna l-klassifikazzjoni, l-ippakkjar u t-tikketti ta’ sustanzi u preparazzjonijiet perikolużi: "Tista’ tikkawża reazzjoni ta’ alleġija lill-individwi diġà sensittivi għad-diisocyanates ħlief l-MDI. Tista’ tikkawża reazzjonijiet li jixbhu lill-ażma f’individwi bl-ażma. Tista’ tikkawża reazzjonijiet fil-ġilda lill-individwi li jbatu minn problemi tal-ġilda. Uża maskra b’filter kontra l-gass (jiġifieri. maskra tat-tip EN 14387:2004 b’tip ta’ filter A1) f’kondizzjonijiet b’ nuqqas ta’ ventilazzjoni." B’deroga, il-punt (1) (a) ma japplikax għall-adeżivi mdewba bis-sħana. Persuni naturali jew legali li jpoġġu għall-ewwel darba fis-suq preprazzjonijiet li fihom l-MDI għandhom, sa 3 snin mid-data ta’ l-implimentazzjoni tar-restrizzjonijiet stabbiliti fil-paragrafu (1), jiġbru data dwar każijiet possibbli ta’ persuni li jbatu minn allerġija respiratorja matul il-preparazzjonijiet li fihom l-MDI u jpoġġu din id-data għad-dispożizzjoni tal-Kummissjoni. Id-data għandha tinġabar skond protokoll ta’ studju li għandu jinvolvi ċentri speċjalizzati u għandhom jiġu ffissati mill-Kummissjoni. L-Artikolu 69(1) u (3) tar-Regolament (KE) Nru 1907/2006 tal-Parlament Ewropew u tal-Kunsill*, japplikaw kollha, sakemm id-data miġbura ma turix li mhemmx ħtieġa għal aktar miżuri ta’ restrizzjoni ħlief dawk diġà applikati. |(56) cyclohexane Nru CAS: 110-82-7 Nru EINECS: 203-806-2 | Ma għandhiex titqiegħed fis-suq għall-ewwel darba wara [18-il xhar mid-dħul fis-seħħ tad-Deċiżjoni], għall-forniment tal-pubbliku inġenerali, bħala kostitwent ta’ adeżivi b’bażi ta’ neoprene b’konċentrazzjonijiet li jkunu daqs jew ogħla minn 0.1% bil-massa f’daqs ta’ pakketti akbar minn 650 g. Adeżivi b’bażi ta’ neoprene li fihom is-cyclohexane u li ma jikkonformawx ma (1) m’ għandhomx jitqiegħdu fis-suq għal forniment tal-pubbliku inġenerali wara [24 xhar mid-dħul fis-seħħ tad-Deċiżjoni]. Bla ħsara għal-leġiżlazzjoni Komunitarja oħra li tikkonċerna l-klassifikazzjoni, l-ippakkjar u t-tikketti ta’ sustanzi u l-preparazzjonijiet perikolużi, adeżivi b’bażi ta’ neoprene li fihom is-cyclohexane b’konċentrazzjonijiet li huma daqs jew aktar minn 0.1% bil-massa li jitqiegħdu fis-suq għall-forniment tal-pubbliku inġenerali wara [24 xhar mid-dħul fis-seħħ tad-Deċiżjoni] għandhom ikunu mmarkati b’mod leġibbli u li ma jitħassarx kif ġej: "Ma għandux jintuża f’kondizzjonijiet b’nuqqas ta’ ventilazzjoni. Ma għandux jintuża għat-tqegħid tat-twapet." |(57) nitrat ta’ l-ammonju (AN) Nru CAS 6484-52-2 Nru EINECS 229-347-8 | Ma għandux jitqiegħed fis-suq għall-ewwel darba wara [18-il xahar mid-dħul fis-seħħ tad-Deċiżjoni] bħala sustanza, jew fi preparazzjonijiet li fihom aktar minn 28% bil-massa ta’ nitroġenu fir-rigward tan-nitrat ta’ l-ammonju, għall-użu bħala fertilizzant solidu, sempliċi jew kompost, sakemm il-fertilizzant ma jikkonformax mad-dispożizzjonijiet tekniċi għall-fertilizzanti tan-nitrat ta’ l-ammonju b’kontenut għoli ta’ nitrogenu stipulat fl-Anness III għar-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti**. Ma għandux jitqiegħed fis-suq għal forniment tal-pubbliku inġenerali wara [18-il xahar mid-dħul fis-seħħ tad-Deċiżjoni] bħala sustanza, jew fi preparazzjonijiet li fihom 20% jew aktar bil-massa ta’ nitroġenu fir-rigward tan-nitrat ta’ l-ammonju. |* ĠU L 396, 30.12.2006, p.1.**ĠU L 304, 21.11.2003.[pic][pic][pic][pic][pic][pic][1]Ir-Rakkomandazzjoni tal-Kummissjoni 1999/721/KE tat-12 ta’ Ottubru 1999 dwar ir-riżultati tal-valutazzjoni tar-riskju u dwar l-istrateġiji għat-tnaqqis tar-riskju għas-sostanzi: 2-(2-butoxyethoxy)ethanol; 2-(2-methoxyethoxy)ethanol; Alkanes, C10-13,kloro; Benzene, C10-13-alkyl derivs.[2]Ir-Rakkomandazzjonijiet tal-Kummissjoni dwar ir-riżultati ta’ l-evalwazzjoni tar-riskju u l-istrateġiji għat-tnaqqis ta’ riskji għal dawn is-sustanzi: Piperazine; Cyclohexane; Methylenediphenyl diisocyanate; But-2yne-1,4-diol; Methyloxirane; l-Anilina; 2-Ethylhexylacrylate; 1,4-Dichlorobenzene; 3,5-dinitro-2,6-dimethyl-4-tert-butylacetophenone; Di-(2-ethylhexyl)phthalate; il-Fenol; Bis(pentabromophenyl)ether; 5-tert-butyl-2,4,6-trinitro-m-xylene[3]. Għad irid jiġu ppubblikati.[4] Ir-rapport dwar il-valutazzjoni tar-riskju tar-Regolament tal-Kunsill (KEE) 793/93 ppubblikat fl-1999, disponibbli f’: http://ecb.jrc.it/esis/[5] Ir-rapport dwar il-valutazzjoni tar-riskju tar-Regolament tal-Kunsill (KEE) 793/93 ppubblikat fl-1999, disponibbli f’: http://ecb.jrc.it/esis/[6] Ir-rapport dwar il-valutazzjoni tar-riskju tar-Regolament tal-Kunsill (KEE) 793/93 ppubblikat fl-2005, disponibbli f’: http://ecb.jrc.it/esis/[7] Ir-rapport dwar il-valutazzjoni tar-riskju tar-Regolament tal-Kunsill (KEE) 793/93 ppubblikat fl-2004, disponibbli f’: http://ecb.jrc.it/esis/[8] L-opinjoni tinsab disponibbli f’: http://ec.europa.eu/health/ph_risk/committees/sct/sct_opinions_en.htm[9] ĠU L292 , 13.11.1999, p. 42.[10] Id-Direttiva tal-Kunsill 98/24/KE tas-7 ta’ April 1998 dwar il-protezzjoni tas-saħħa u s-sigurtà tal-ħaddiema mir-riskji li għandhom x’jaqsmu ma’ l-aġenti kimiċi fuq il-post tax-xogħol (l-erbatax-il Direttiva individwali fit-tifsira ta’ l-Artikolu 16(1) tad-Direttiva 89/391/KEE). ĠU L 131, 5.5.1998, p. 11.[11] L-opinjoni tinsab disponibbli f’: http://ec.europa.eu/health/ph_risk/committees/sct/sct_opinions_en.htm[12] ĠU, L 292, 13.11.1999 p 42.[13] Stqarrija mill-"Assoċjazzjoni tal-Manifatturi tas-Solventi Ossiġenati, OSPA", f’Mejju 2007 mogħtija lill-Kummissjoni u lill-Membri tal-Grupp ta’ Ħidma għal-Limitazzjonijiet.[14] L-opinjoni tinsab disponibbli f’: http://ec.europa.eu/health/ph_risk/committees/sct/sct_opinions_en.htm[15] ĠU, C […], […],p. […][16] L-opinjoni tinsab disponibbli f’: http://ec.europa.eu/health/ph_risk/committees/sct/sct_opinions_en.htm[17] ĠU, C […], […], P.[…][18] L-Assoċjazzjoni Ewropea tal-Manifatturi tal-Fertilizzanti[19] Dokument ta’ ħidma ta’ l-Istaff tal-Kummissjoni: "Ir-rapport ta' l-istima ta’ l-impatt" hu disponibbli f’: http://ec.europa.eu/enterprise/chemicals/studies_en.htm[20] ĠU C , , p. .[21] ĠU C , , p. .[22] ĠU C , , p. .[23] ĠU L 84, 5.4.1993, p. 1. Ir-Regolament kif emendat l-aħħar mir-Regolament (KE) Nru 1882/2003 (ĠU L 284, 31.10.2003, p. 1).[24] ĠU L 292, 13.11.1999, p. 42.[25] ĠU C , , p. .[26] ĠU L 262, 27.9.1976, p. 201 Id-Direttiva kif emendata l-aħħar bid-Deċiżjoni tal-Kummissjoni 2006/139/KE (ĠU L 384, 29.12.2006, p. 94).[27] ĠU L 396, 30.12.2006, p. 1.[28] ĠU L 304, 21.11.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 162/2007 (ĠU L 51, 20.2.2007, p. 7).[29] ĠU L 183, 29.6.1989, p. 1. Id-Direttiva kif emendata l-aħħar mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).[30] ĠU L 158, 30.4.2004, p. 50.[31] ĠU L 131, 5.5.1998, p. 11.